Vučić: Izvoz oružja u Jermeniju započela Cvetkovićeva Vlada - NOVA portal\nPolitika Autor:Mihailo Jovićević07. avg. 202015:27 > 15:4936 komentara\nPredsednik Srbije Aleksandar Vučić pokazao je, na konferenciji za novinare, dokument na kome, kako navodi, stoji da je 24. maja 2012, na predlog tadašnjeg ministarstva ekonomije, Vlada Srbije donela zaključak - da je saglasna sa tim ministarstvom da se izvozi oružje za potrebe državnih organa Republike Jermenije. Zaključak je, kaže, potpisao tadašnji premijer Mirko Cvetković. Drugo nije komentarisao - na primer, detalje ko izvozi, o čemu su pisali mediji.\n„Dakle, to (zaključak) je izdala vlada Borisa Tadića koji je mene napao za to, a koji, dok je bio premijer, ništa od toga nije prihvatio i sve do 2017. imali ste 0 izvoz za to područje“, rekao je.\nVučić uzvraća Tadiću: Odnosi sa Azerbejdžanom su odlični\nKriv sam i kad nestane struje i kad padne grad, što ne bi bio kriv i za dokumente koje potpisuje Mirko Cvetković, dodao je. Vučić je rekao da su „oni rekli kako rušimo odnose sa Azerbejdžanom a mi ih i dalje imamo, fantastične odnose“, podsećajući na poslove koje firme iz te zemlje rade u Srbiji.\nVučić je preneo da je sa ambasadorom Azerbejdžana pričao o tome da predsednik te države poseti Srbiju, dodajući da Srbija takođe ima prijateljske odnose s Jermenijom. „Naš posao je da imamo dobre odnose sa njima“, naveo je. Govoreći o kupovini oružja, kaže da „Srbija kupuje oružje koje joj je potrebno“.\nPodsetimo, dokumenti do kojih je došao NIN pokazuju da je firma „Vektura trans“, koja je pod kontrolom Slobodana Tešića, koji je, prema pisanju nedeljnika, jedan od finansijera Srpske napredne stranke – izvozila velike količine oružja iz fabrika „Krušik“ iz Valjeva, „Prva petoletka“ iz Trstenika i „Zastava oružje“ iz Kragujevca u Jermeniju, koja je u sukobu sa Azerbejdžanom oko oblasti Nagorno Karabah.\nZa izvoz oružja u Jermeniju od 2017. godine izdato je 19 dozvola, a izvoz je omogućen firmama „Vektura trans“, „Partizan tech“ i „Zastava oružje“, potvrdio je i ministar trgovine, turizma i telekomunikacija Rasim Ljajić u saopštenju.\nPotpredsednica Stranke slobode i pravde Marinika Tepić izjavila je da je nadležni ministar (Rasim Ljajić) tom prilikom „potvrdio dve skandalozne činjenice“. Tepić je navela da u te skandalozne činjenice spada potvrda da je „u ime Srbije odobravao izvoz oružja u Jermeniju od 2017. godine uprkos embargu OSCE/OEBS na izvoz oružja u tu zemlju, kao i da je od 19 dozvola, čak 18 potpisao za firme Slobodana Tešića ‘Partizan tech’ i ‘Vectura trans’, koji je finansijer Srpske napredne stranke (SNS) i omiljeni Vučićev trgovac oružjem“.\nOve detalje na današnjoj konferenciji za novinare predsednik nije komentarisao.\nAleksandar VučićAzerbejdžanJermenijamirko cvetkovićoružje


Niški Parking servis promenio softver za naplatu parkiranja - TV ZONA PLUS - HD\nNiški Parking servis promenio softver za naplatu parkiranja\nFriday, 13 February, 2015 2 min read rezija\nGrađani koji pri parkiranju umesto jeftinije druge, plate skuplju prvu zonu, ipak više neće morati da reklamaciju podnose Parking servisu. Do sada su kontrolori vozače za takvu grešku u korist Parking servisa kažnjavali kao da nisu platili ništa! Jer nisu mogli da vide da je SMS poslat za parkiranje u prvoj zoni! Od 12. Februara to mogu da vide. Sistem je promenjen nakon pisanja televizije Zona plus da se softver preuzet iz Novog Sada ne koristi na isti način u oba grada.\nNišlije koje se parkiraju u drugoj zoni, a greškom plate prvu skuplju zonu i zbog toga dobiju kaznu, više neće morati da za reklamaciju idu u Parking servis. Sada kontrolori Parking servisa odmah vide grešku. To je već funkcionisalo u Novom Sadu gde se primenjuje isti softver.\n“Odluka i resornog većnika i Parking servisa je takva da sada kontrolori evidentiraju i uplate u skupljoj zoni, kada se neko parkira u jeftinijoj, i na taj način neće se izdavati dnevne karte korisnicima koji su, recimo, uplatili za crvenu, a vozilo parkirali u zelenoj zoni”, kaže portparol Parkin servisa Igor Vojinović.\nU Parking servisu dodaju da će ovakvo korišćenje softvera sada smanjiti pritisak na korisnički servis, ali i broj reklamacija, kojih je bilo 5 do 10 dnevno.\nNakon što je nedavno na Gradskom veću odlučeno da se od naplate oslobodi parkiranje na 4 lokacije – u rovčetu kod glavne Autobuske stanice, u Jadranskoj ulici, preko puta bivšeg Grčkog konzulata i na platou kod Hale čair, Nišlije sada na raspolaganju imaju oko 3.200 obeleženih parking mesta. Iz Parking servisa saopštavaju i da se za vreme državnog praznika, 16. i 17. februara parkiranje u Nišu neće naplaćivati.[mom_video type=”youtube” id=”zQ23Lz-h2-w”]\nparking servis, parkiranje, zona\nGlavobolje zbog rupa na niškim ulicama\n"Sretenjski ustav – temelj demokratije"\nZA ĐAKE TITO SAMO JOŠ JEDNA ISTORIJSKA LIČNOST (VIDEO)


Prosinečki: ''Mirić je pravi igrač za sistem koji želim'' - Sportske.net\nProsinečki: ''Mirić je pravi igrač za sistem koji želim''\nKako je i najavljivano, Marko Mirić od danas je i zvanično fudbaler Crvene zvezde i već se priključio novim saigračima na pripremama u Budvi. Trener Prosinečki veruje da su crveno-beli dobili pravo pojačanje. Trifunović nastavlja karijeru u Kini.\nFudbalski klub Crvena zvezda potpisao je danas trogodišnji ugovor sa doskorašnjem igračem Spartaka iz Subotice Markom Mirićem, a trener crveno-belih Robert Prosinečki ocenio je da on "ima kvalitet" da se uklopi u njegov sistem igre.\n"Radi se o igraču koji ima kvalitet i koji može da se uklopi u sistem koji ja želim. Pratili smo ga poslednjih godinu dana i verujemo da će pokazati da je pojačanje za naš klub, odnosno da će da se izbori za minutažu", rekao je Prosinečki agenciji Beta.\nMirić, koji će se večras pridružiti novim saigračima na pripremama u Budvi, igra na poziciji ofanzivnog levog krila.\nSa prvotimcima Zvezde na crnogorskom primorju trenira i desni bek Zete, 21-godišnji Miloš Radulović, koji se nalazi na probi kod trenera Prosinečkog, dok je napadač Miloš Trifunović napustio ekipu zbog transfera u trećeplasirani tim kineskog prvenstva Lijaoning.\nBez koga Zvezda ide na Čuku i da li će Milojević kombinovati pred derbi\nNadal o Novakovom porazu, objasnio zašto je sve "neobično"


Oslobođenima u slučaju 'stečajna mafija' milionska odšteta\nIzvor: Radio 021, 18.Jul.2018, 07:45\nOslobođenima u slučaju "stečajna mafija" milionska odšteta\nSamo na ime troškova odbrane i advokata, kako procenjuju upućeni, država, odnosno poreski obveznici će nakon prošlonedeljne oslobađajuće presude za sve optužene u slučaju "stečajna mafija", isplatiti oko sedam miliona evra.\nPored toga, svi koji su bili okrviljeni u tom slučaju koji je pokrenut 2006. mogu da vode i parnice protiv države zbog nematerijalne >> Pročitaj celu vest na sajtu Radio 021 << i meterijalne štete, poput povreda časti i ugleda, duševne boli, izgubljenih zarada...\nSpecijalno tužilaštvo, koje se sada zove tužilaštvo za organizovani kriminal, u oktobru 2006. je podiglo optužnicu od skoro 200 strana, kojom je teretilo 35 ljudi, zbog 105 krivičnih dela. Na njoj su se našli mahom ugledni pravnici, počev od tadašnjeg predsednika Trgovniskog suda u Beogradu Gorana Kljajevića, preko sudija tog suda, a tu su i brojni stečajni upravnici, biznismeni i advokati.\nAdvokat Zora Dobričanin Nikodinović kaže da su njene kolege koje su postupale u tom predmetu, preračunale da su okrivljeni ukupno proveli 20 godina neosnovano u pritvoru zbog čega će imati pravo da traže naknadu štete od države. Ona je ukazala da se prosečno po danu dosuđuje po 7.000 dinara na ime neosnovanog lišenja slobode (boravka u pritvoru), pa bi po tom osnovu država mogla da isplati preko 50 miliona dinara. Kada su u pitanju troškovi postupka, advokati su preračunali da oni iznose oko 200.000 evra po jednom okrivljenom.\nOna smatra da ovaj slučaj jasno pokazuje da tužilaštva ne treba da budu tvrdoglava, već kad vide da nemaju ništa, dignu ruke na vreme.\nPoslednjom pravonsažnom odlukom od prošle sedmice, Apelacioni sud u Beogradu je oslobodio optužbi sve optužene za oštećenje srpskih privrednih giganata jer su navodno 2004. i 2005. godine zloupotrebama prisvojili više od 50 miliona evra. Od toga je, prema nedokazanim tvrdnjama tužilaštva samo iz "Ce marketa" izvučeno 20 miliona, a iz Poštanske štedionice oko 14 miliona evra.\nOva afera je odjeknula u aprilu 2006. godine, kada su uhapšeni Kljajević i sudija Trgovinskog suda Delinka Đurđević, biznismen Sekula Pjevčević, braća Milinko i Miko Brašnjović - suvlasnici firme "Eko produkt", bivša direktorka Poštanske štedionice Jelica Živković, advokati Nemanja Jolović i Jasmina Kojić Pavlović. Tokom istrage, spisak osumnjičenih i uhapšenih je rastao, ali i lista krivičnih dela.\nPosle maratonskog suđenja, u maju 2013. izrečena je prva prvostepena presuda kojom je 16 optuženih bilo osuđeno, a 18 oslobođeno. Najveću kaznu tada je dobio Sekula Pjevčević od devet godina zatvora, Kljajević je bio osuđen na šest i po godina zatvora, sudija Delinka Đurdević na četiri godine zatvora, a advokat Jolović na dve i po.\nStečajni upravnik GP "Rad Miljko Živojinović, kao i Radulović tada su u odsustvu osuđeni na po pet godina zatvora. U aprilu naredne godine Radulović se vratio u Srbiju, ali je šest meseci kasnije preminuo, ne dočekavši novo suđenje.\nApelacioni sud međutim 2015. godine u svojoj odluci povodom te presude nije potvrdio nijednu osuđujuću presudu, već je naložio novo suđenje Kljajeviću, Đurđevićevoj, Joloviću i Pjevčeviću u delu optužbe koji se odnosi na Poštansku štedionicu, "Rad", "Ce-market", "Komel" i "Beko". Taj sud je potvrdio prvostepenu presudu u oslobađajućem delu i preinačio u osuđujućem, tako što je Jelicu Živković pravosnažno oslobodio optužbe za primanje mita.\nZbog nastupanja apsolutne zastarelosti odbijene su pojedine optužbe protiv Đurdevićeve, Kljajevića i Jolovića.\nNakon ponovljenog suđenja Specijalni sud je Kljajevića, Pjevčevića, Jovanovića, Jocovića i Spasića oslobodio optužbi, a tu odluku je potvrdio i Apleacioni sud prošle sedmice.\nSpecijalni sud je međutim u aprilu prošle godine na kazne zatvora od dve do četiri i po godine bio osudio Milljka Živojinovića koji je bio stečajni upravnik GO Rad, zatim Milivoja Mirkovića, Ljubišu Mitića i Anđelka Bitevića. Taj deo presude Apelacioni sud je preinačio i sve ih oslobodio optužbi sa obrazloženjem da njihova krivica nije dokazana.\nTako je 12 godina kasnije država izgubila "bitku" u slučaju koji je trebalo da pokaže odlučnost da će se obračunati sa korupcijom u pravosuđu i privredi.\n18.Jul.2018: Novi Sad\n18.Jul.2018: Radio 021


Srbija odlučila da je Huawei pouzdana kompanija - otvoren Centar za inovacije i razvoj digitalizacije – Startit\nSrbija odlučila da je Huawei pouzdana kompanija – otvoren Centar za inovacije i razvoj digitalizacije\n„Srbija sa Huawei-jem priprema još mnoge tehnologije koje su preduslov za uvođenje 5G."\nHuawei Centar za inovacije i razvoj digitalizacije otvoren je danas u Beogradu, što bi u skladu sa sporazumom iz Vašingtona, trebalo da znači da Srbija doživljava kinesku kompaniju kao pouzdanog dobavljača.\nNedavno potpisani sporazum, koji stavlja akcenat na normalizaciju ekonomskih odnosa Beograda i Prištine, zabranjuje upotrebu 5G opreme koju isporučuje, kako je navedeno, „nepouzdan dobavljač”.\nCentar je upravo zamišljen kao mesto gde će lokalni talenti i partneri moći da se usavršavaju i dolaza do novih rešenja, a tu će biti i „predstavljeno 5G okruženje, kao i primeri najbolje 5G prakse”.\nPrilikom otvaranja novog centra, ukazano je na to da postoji fokus na saradnju Srbije u vezi sa 5G mrežom, ali i da naša zemlja sa Huawei-jem priprema još mnoge tehnologije koje su preduslov za uvođenje 5G.\nTri osnovne tačke saradnje su: uvođenje veštačke inteligencije, uvođenje računarskih učionica i uvođenje pametnih gradova. Najavljeno je da bi u svim ovim poduhvatima kineski gigant trebalo da učestvuje.\nU oktobru je najavljeno otvaranje Instituta za razvoj veštačke inteligencije.\nDo septembra 2021. treba da se završi digitalizacija obrazovanja — u prevodu, sve škole treba da budu povezane na brzi bežični internet i da budu obezbeđeni digitalni udžbenici. Huawei bi trebalo sa Kancelarijom za IT da uradi zajedničku Platformu za pametno obrazovanje i počne postepeno sa uvođenjem veštačke inteligencije.\nPoslednje, i najambicioznije, planirano je da 10 gradova u Srbiji uvede koncept pametnog grada u skladu sa programom „Srbija 2025”, na čemu takođe treba da se sarađuje sa Huawei-jem.


MVP: Današnja izjava Vulina, kao i sve prethodne, a vjerovatno i sve buduće ne zaslužuje nikakav odgovor – Portal Luca\nMVP: Današnja izjava Vulina, kao i sve prethodne, a vjerovatno i sve buduće ne zaslužuje nikakav odgovor\nNakon što je ministar unutrašnjih poslova Srbije Aleksandar Vulin ocijenio da je Vlada Crne Gore umjesto Srbije pojedinim potezima ponizila sebe, reagovali su iz Ministarstva vanjskih poslova. Oni su poručili da današnja izjava Vulina u kojoj pokušava da u relaciji Crna Gora-Srbija utvrdi ko koga ponižava, kao i sve prethodne, a vjerovatno i sve buduće ne zaslužuje zapravo nikakav odgovor.\n“Ni od premijera Crne Gore, ni od bilo koga iz njegove vlade. Ipak, zbog javnosti i građana, Ministarstvo vanjskih poslova želi da ukaže na činjenicu da Vulinova izjava, međutim, govori mnogo, odnosno gotovo sve, o samom ministru i njegovom JUL-ovskom liku i licu koje se nepogrešivo pomalja kad god je na redu nova optužba i nova konfrontacija sa kim god, od susjeda i prijatelja pa sve do crkve i vjerskih pitanja”, saopštili su iz MVP-a.\nSrećom, pojašnjavaju iz MVP, ona ne govori ništa o Srbiji, a posebno ne o odnosima Srbije i Crne Gore.\n“Upravo zbog tih odnosa i njihove budućnosti, zbog građana u obije države, ali i istine radi, treba podsjetiti gospodina Vulina, kao prvo da se, ministar unutrašnjih poslova jedne države ne bi smio baviti i uplitati u pitanja drugih, posebno ne susjednih i prijateljskih; kao drugo, vakcine koje su proslijeđene bezbjednosnim snagama Kosova, inače dijela Vlade u kojoj, uzgred, sjedi i kojom u okviru svojih nadležnosti rukovodi ministar koji je Vulinov politički saborac, nijesu dio kontingenta dobijenih od Srbije; i treće, Rezoluciju o genocidu u Srebrenici izglasao je Parlament Crne Gore i ona izrazava većinsku volju i stav njenih konstituenata”, poručuje se u saopštenju.\nKako su naglasili, Vulin poput tabloidnih medija tumači rezoluciju na svoj način, iznoseći netačne činjenice.\n“Podvlačimo još jednom da se u tački 3 Rezolucije, osuđuju pokušaji pripisivanja odgovornosti ili krivice srpskom, bošnjačkom, hrvatskom ili bilo kojem drugom narodu za genocid, zločine protiv čovječnosti ili druge zločine, jer odgovornost može biti isključivo individualna, a nijedan narod ne može biti označen kao genocidan ili zločinački. Vulin, izgleda ipak, u maniru brojnih tabloidnih medija u Srbiji, Rezoluciju tumači na svoj način i bez pardona interpretira njen sadržaj, iznoseći netačne činjenice”, dodaje se u saopštenju.\nNapominju da je Krivokapić u više navrata, saopštio svoj stav o toj temi, “ali to Vulina očigledno ne zanima”.\n“Konačno, umjesto besmislenih i besplodnih optužbi usmjerenih ka najbližim susjedima, možda bi ministar Vulin mogao da inicira ukidanje Deklaracije Skupštine Srbije iz 2009. godine u kojoj se osuđuje zločin u Srebrenici „počinjen na način utvrđen presudom Međunarodnog suda pravde”. Ipak, vjerujemo da su i građani i Crne Gore i Srbije, već odavno prepoznali težinu Vulinovih riječi i političkog djelovanja”, zaključuje se u saopštenju.


Veselji tvrdi da Priština ima dokaze o navodnom genocidu - Sputnjik Srbija\n20:20 03 Avgust 2020\n15:05 20.05.2019 Preuzmite kraći link\nPredsednik kosovskog parlamenta Kadri Veselji rekao je danas na sednici skupštine da Priština ima dovoljno dokaza da su pripadnici srpskih snaga počinili genocid na Kosovu i Metohiji, piše prištinska „Koha“.\nVeselji je na sednici kosovskog parlamenta rekao i da Priština ima dokaze i o tome kako se navodno dogodio genocid, vreme, tačne lokacije i ko su počinioci.\nPredsednik parlamenta, koji je i inicijator formiranja međunarodnog tribunala za navodne zločine pripadnika srpskih snaga, naveo je i da ima i dokaze o pokušajima da se prikriju trgovi tih navodnih zločina.\nGovoreći o fotografiji navodnog silovanja Albanke, koju je u parlamentu u četvrtak prikazala poslanica DPK Fljora Brovina, Veselji je rekao da je napravila grešku, ali je pozvao sve da se uzdrže od kritika, jer je, kako je rekao, i ona žrtva „srpskog terora“, preneo je Tanjug.\nPoslanik Glauk Konjufca je tražio da Brovina zbog prikazivanja lažnih fotografija podnese ostavku.


MTA sertifikat, IT infrastructure, ISPIT broj 368 (98 - 368)\nMTA sertifikat, IT infrastructure, ISPIT broj 368 (98 - 368) - Audio verzija\nSvi oni kandidati koji odluče da steknu MTA sertifikat (Microsft Technology Associate) mogu da u okviru zvanično ovlašćenog Microsft test centra za našu zemlju, Akademije Oxford polažu mnogobrojne ispite koji im to omogućuju. Jedan od njih je i ispit koji nosi oznaku broj 368 (98 - 368), a koji pred kanddiate stavlja zahteve iz oblasti poznavanja mobilnosti i uređaja (Mobility and Device Fundamentals).\nA u skladu sa pomenutim ispitom i njegovim zahtevima, Akademija Oxford prema smernicama kompanije Microsoft organizuje i kurs i obuku broj 40368 A u toku koje se kandidati pripremaju za polaganje 368 (98 - 368) ispita.\nMoramo naglasiti da svaki kandidat koji želi da izvrši prijavljivanje na ovaj ispit, na prvom mestu mora posedovati visok nivo znanja engleskog jezika, budući da se ispit odvija upravo na ovom jeziku.\nIsto tako, od prijavljenih kandidata se očekuje da poseduju osnovna znanja vezana za poznavanje Windows uređaja i mobilnosti, a polaganje ovog ispita i sticanje MTA sertifikata im ujedno omogućuje da lako polože MCSA ispit (Microsoft Certified Solutions Associate), budući da su zahtevi u ova dva ispita slični. Prijavljeni kandidati bi trebalo ne samo da su upoznati sa navedenim pojmovima, već bi trebalo i da poseduju iskustvo koje se tiče rada sa uređajima, ali i da imaju iskustva i sa umrežavanjem, te u radu sa aktivnim direktorijumima. Takođe, svaki kandidat koji izvrši prijavljivanje za polaganje ispita koji je označen brojem 368 (98 - 368) bi trebalo da zna kako funkcionišu fajervoli (Firewalls), ali i antivirusna zaštita, te da znaju da rade sa mrežnim portovima (Network Ports).\nKoje se sve oblasti proveravaju u okviru ispita broj 368 (98 - 368)?\nTokom ispita broj 368 (98 - 368), proverava se ukupno 4 oblasti, a svaka od njih je u celokupnom testu zastupljena sa oko 20 do 25% zahteva.\nPrva oblast provere se odnosi na pitanja u vezi sa konfigurisanjem različitih uređaja (Device Configurations). To se primarno odnosi na zahteve koji su vezani za konfigurisanje kontrolne table i opcija sistema (Configure Control Panel and System options), a od polaznika se očekuje da je maksimalno upoznat sa principom konfigurisanja Microsoft naloga, te da zna do detalja da opiše sve korake u tom procesu. Zatim sledi segment vezan za konfigurisanje desktopa i njegova podešavanja (Configure Desktop Settings), pa su tu i zahtevi vezano za formiranje Start menija, profila, te za podešavanje ekrana i prečica na njemu. Isto tako, mogu se javiti pitanja u vezi sa mogućnostima grupne konfiguracije. Šifrovanje drajvera (Drive Encryption) se ispituje nakon toga, a u smislu da se od kandidata očekuje da mogu da konfigurišu BitLocker, te da pripreme određeni fajl za šifrovanje. Poslednji segment u prvom delu provere ispita broj 368 (98 - 368) se odnosi na proveru poznavanja ažuriranja (Updates). Tako se od kandidata očekuje da može sasvim samostalno i u detalje da opiše kako funkcioniše Windows Update, te da je upoznat i sa principima ažuriranja aplikacija i samog sistema.\nNaredna oblast provere je vezana za poznavanje prisupa podacima i upravljanje njima (Data access and Management) i čini je ukupno 5 grupa pitanja. Prva grupa se odnosi na poznavanje Cloud servisa za skladištenje, zatim slede pitanja u vezi sa lokalnim skladištenjem (Local Storage), te odmah zatim i pitanja koja su vezana za poznavanje sistemskih datoteka (File Systems). Preostale dve grupe pitanja su vezane za File and Print Sharing, odnosno za oblast šifrovanja podataka. Od kandidata se u ovoj oblasti očekuje, pored ostalog da znaju kako funkcioniše OneDrive i OneNote, te Microsoft Azure skladištenje, ali i da su sposobni da objasne šta je lokalno skladište podataka i da ispune zadatke koji se u testu navode, a vezani su za čuvanje fajlova u ovoj oblasti. Zatim bi trebalo da znaju šta je ReFS (Resilient File System Overview), odnosno FAT, FAT32 i NTFS, te da znaju kako funkcioniše HomeGroup, odnosno na koji način se upravlja opcijama štampanja. Očekuje se da kandidat može da objasni i primeni EFS (Encrypting File System), te da objasni kakav uticaj ima primena EFS - a na kopiranje, odnosno premeštaj fajlova. Takođe, bi trebalo da je upoznat i sa funkcionisanjem VPN - a (Virtual Private Network) i različitim uslugama sertifikacije (Certificate Services).\nRazumevanje i rad sa takozvanim Cloud servisima je predmet provere u trećoj oblasti ispita broj 368 (98 - 368), a podrazumeva da kandidat zna koje sve vrste ovih usluga postoje. To zapravo znači da može da objasni kako funkcioniše Cloud skladištenje, koliko je produktivan i siguran ovaj način čuvanja podataka, te kakve su komunikacijske i usluge za pretragu dostupne u ovom segmentu. Zatim slede zahtevi vezani za poznavanje Microsoft Intune i Microsoft Azure opcija, a u smislu da se pred kandidata stavljaju različiti zadaci koji su u vezi sa njihovom praktičnom primenom.\nRazumevanje važnosti mobilnosti za jednu kompaniju se proverava u narednoj oblasti pitanja, a to znači da kandidati moraju da znaju na prvom mestu kako treba pravilno pristupati poslovnim podacima, te kako ih valja zaštititi, odnosno kako na Windows serverima funkcionišu aktivni direktorijumi, a kako Azure aktivni direktorijumi. Trebalo bi i da su upoznati sa načinom funkcionisanja kompanijskih portala (Company Portal), te da znaju kako funkcioniše Azure RemoteApp, odnosno radni folderi (Work Folders). Isto tako, od kandidata se očekuje da pokažu znanja u vezi sa BYOD (Bring Your Own Device), te da znaju kako se vrši virtuelizacija desktopa (Desktop Virtualization), odnosno koja su pravila dinamičke kontrole pristupa (Dynamic Acess Control Policies), ali i da su upoznati sa pojmom Windows Rights Management.\nKako izgleda 368 (98 - 368) ispit?\nKao i za gotovo sve ostale ispite koji kandidatima omogućuju sticanje MTA sertifikata, tako se i u ispitu broj 368 (98 - 368) najčešće nalazi od 40 do 60 zahteva, to jest pitanja, ali Microsoft kompanija je zadržala pravo da ovaj broj pitanja poveća ili smanji, kada to smatra potrebnim.\nŠto se tiče trajanja samog ispita broj 368 (98 - 368), to je ukupno 75 minuta, stim da je 30 minuta od toga rezervisano za čitanje i razumevanje pročitanih zahteva, a 45 minuta je kandidatima na raspolaganju za njihovo rešavanje\nForma ispitnih pitanja može biti različita, a najčešće su prisutna ona pitanja koja podrazumevaju da kandidat treba od nekoliko ponuđenih odgovora da odabere jedan koji je tačan. Isto tako, neretko su prisutna i ona pitanja koja podrazumevaju da kandidat treba da navede kratak odgovor na postavljeno pitanje ili, pak da između ponuđenih odgovora odabere nekoliko koji su tačni.\nMoramo naglasiti da je sve pomenuto samo deo forme pitanje koja može biti prisutna na ispitu broj 368 (98 - 368), ali da kompanija Majkrosoft uvek zadržava pravo da njihovu formu izmeni.\nBodovanje u okviru ispita broj 368 (98 - 368)\nBodovanje u ispitu broj 368 (98 - 368) je slično kao i u ostalim ispitima za sticanje MTA sertifikata i podrazumeva da kandidati za jedan zadatak osvajaju po jedan poen. Takođe, kandidati moraju da znaju da kompanija Microsoft u svojim ispitima uglavnom ima i ona pitanja koja se ne boduju, stim što o tome ne obaveštavaju kandidate, ali zato obaveštavaju ako određeno pitanje nosi više od jednog poena. Upravo iz tog razloga se često događa da kandidatima nije u potpunosti jasno kako su osvojili taj broj poena, ali zato dobijaju grafikon koji im pokazuje njihovu uspešnost. Zapravo, samim tim što dobiju grafikon, kandidati nisu u mogućnosti da saznaju da li su na određeno pitanje dali tačan odgovor ili ne, ali ukoliko zahtevaju mogu da dobiju i ovako očitan rezultat.\nU većini slučajeva se zahteva da kandidat uspešno odgovori na 70 % zahteva da bi mogao da dobije ocenu “položio”, ali u svakom ispitnom roku ovaj procenat može biti i veći.\nRezultate ispita kandidat saznaje praktično odmah po završetku polaganja, odnosno nakon par minuta na ekranu dobije potvrdu da li je položio ili ne. Nakon toga ovlašćeni Microsoft test centar Akademije Oxford izdaje dokaz u štampanoj formi o rezultatima ispita. A ukoliko se dogodi da iz bilo kog razloga kandidat ne dobije štampani rezultat, valjalo bi da se obrati ovlašćenom test centru, kako bi se ova greška ispravila.\nTakođe, kandidati koji polažu ispit broj 368 (98 - 368) moraju znati da ne postoje takozvani negativni odgovori, odnosno da ako ne da tačan odgovor na određeno pitanje, to mu neće smanjiti ukupan broj poena.\nDodatne informacije o 368 (98 - 368) ispitu\nOčekuje se da kandidat koji se prijavi za polaganje ispita broj 368 (98 - 368) u potpunosti poštuje opšte smernice za polaganje koji će dobiti od ovlašćenih lica u onoj poslovnici Akademije Oxford u kojoj se ispit polaže. A u slučaju da pribegne bilo kakvom vidu varanja ili zloupotrebe prilikom polaganja ovog ispita, taj kandidat će biti istog trenutka udaljen sa polaganja. Nakon toga, ovlašćena komisija test centra šalje izveštaj centrali kompanije Microsoft, gde stručna komisija dalje odlučuje o tome da li će tom kandidatu biti zabranjeno polaganje ovog ili ma kog drugog ispita takođe. Moramo naglasiti da ova kompanija u zavisnosti od procene celokupne situacije može čak i doživotno kandidatu da zabrani da polaže ne samo ovaj, nego i bilo koji ispit za sticanje Majkrosoft sertifikata.\nOd kandidata koji izvrši prijavu za polaganje ispita broj 368 (98 - 368) se očekuje da na dan ispita bude prisutan u poslovnici Akademije Oxford minimum 30 minuta pre zakazanog termina, te da uz sebe ima i važeći lični dokument sa fotografijom, kako bi mogla da bude izvršena identifikacija. Takođe, neophodno je da kandidat koji poseduje lični dokument sa čipom donese i očitanu ličnu kartu, odnosno vozačku dozvolu. Najvažnije je da je u pitanju lični dokument kome je istekao rok važnosti, jer će u tom slučaju kandidatu biti onemogućeno polaganje ovog ispita.\nUkoliko osoba sa invaliditetom želi da polaže ispit broj 368 (98 - 368), neophodno je da prilikom prijavljivanja priloži relevantnu dokumentaciju o svom zdravstvenom stanju, kako bi Microsoft ovlašćeni test centar Akademije Oxford mogao da tom kandidatu pruži mogućnost za polaganje bez ikakvih poteškoća.\nSvaki onaj kandidat koji ne uspe da položi ispit broj 368 (98 - 368) može već u narednom zakazanom terminu da izvrši ponovnu prijavu za polaganje.\nAko tokom trajanja ispita kandidat uoči bilo koju nepravilnosti ili želi da uloži žalbu na tok samog ispita, on o tome može da obavesti ovlašćena lica u test centru Akademije Oxford.


Popularna pjevačica drogom pokušala da skine kilograme - BIGportal.ba\n9 Aprila, 2021 9 Aprila, 2021 02072\nPopularna pevačica na sve načine pokušava da skine kilograme\nPevačica je takođe odgovarajući na pitanje fanova, otkrila kako joj je u braku, ali i da se oslobodila poroka, tako da više ne konzumira alkohol i cigarete, tako da se potpuno posvetila zdravom životu. Lili je pre sedam godina na jednoj turneji navodno konzumirala drogu sličnu spidu za mršavljenje.\n– Razmišljala sam o tome kako mi nijedan stimulans više ne pomaže i kako bih možda trebala da uzmem heroin – rekla je u jednom od svojih intervjua i dodala da je u tom periodu bila jako nestabilna, jer je doživela spontani pobačaj.\nMladić iz Beograda uhapšen na Gazimestanu; Policija ih pretresala i skidala. Letjeli i dronovi\nSara Jo otvorila Prajd u Oslu: Uvod za manifestaciju u Beogradu


Godišnji horoskop - Vodolija - Astroputnik\nTokom 2022. godine Vodolije bi mogle da dobiju obilje sjajnih mogućnosti na svim životnim poljima. Sreća vam je naklonjena, a na vama je da izvučete dobru pouku iz svega što vam se dešava. Kada su posao i finansije u pitanju imate maksimalnu podršku planeta tokom cele godine, budite skoncentrisani i iskoristite sve prilike koje vam se ukažu. U ovoj godini polje prijateljstva jako naglašeno, uspevaćete da osvajate naklonost mnogih ljudi sa kojima budete u kontaktu. Možete imati nekih problema u porodičnim relacijama, akcenat na odnosu sa nekom starijom ženskom osobom. Polje emocija donosi promenljivu situaciju, ali je više pozitivnih dešavanja nego negativnih, potrudite se da malo radite na odnosu sa partnerom.\nPosao: Početkom godine Vodolijama bolja i pozitivnija energija otvara mnoga vrata na poslovnom planu. Potrudite se da ostanete u tom ritmu i u mesecu februaru kada će vam biti potrebno više ličnog angažovanja kako biste postigli postavljene ciljeve. Tokom marta se potrudite da budete što jasniji i precizniji u svom delu radnih obaveza, a eventualne nesporazume i nejasnoće moraćete otklanjati zajedničkim naporima. April je jako dobar mesec za vas, budite profesionalni, autorititativni i koristite sva svoja znanja i veštine kao biste najbrže i najefikasnije rešavali sve probleme koji vam budu na putu. U maju se potrudite da napravite dobre procene i pozavršavate započete obaveze u ugovorenim rokovima. U junu mora biti i dodatnog angažovanju kako biste postigli što bolje rezultate koji će omogućiti učvršćivanje poslovne pozicije. Jul ima dinamiku koja je standardna, najveći akcenat je na završavanju započetih obaveza, moglo bi doći do probijanja nekih zadatih rokova, pa budite dodatno obazrivi. Avgust je najizazovniji mesec u ovoj godini kada je poslovni i finansijski segment u pitanju, mnoge stvari su van vaše kontrole, i bolje je da toga budete svesni, jer nećete biti u poziciji da postavljate uslove. Ne ulazite u nova finansijska zaduženja koja niste prethodno isplanirali do tančina. Septembar i oktobar naporni, potrošićete ogromnu količinu energije na organizaciju posla i komunikaciju sa nadređenima. Odustanite od velikih planova i posvetite se sitnijim poslovima tu ćete biti uspešni. Nemojte sebi davati pauze i prevelike intervale za odmor i opuštanje, budite oprezni sa rokovima. Tokom novembra i decembra posebno treba naglasiti da obratite pažnju na ono šta potpisujete, jer postoji mogućnost za propuste naročito u papirologiji. Vratite se unazad više puta i proverite sami sebe. Finansije na kraju godine mogu biti ugrožene, pa se morate posavetovati sa nekim eksterno.\nFinansije: Naredna godina za Vodolije kada su finansije u pitanju dosta promenljiva. U prva tri meseca bićete fokusirani na povećanje novčane mase i to neće ići tako lako, pa stoga budite i štedljivi. April i maj su meseci u kojima će doći do pozitivnog zaokreta, i vi krećete u ulaznom putanjom kada je zarada u pitanju. Jun i jul stagnacija ali sveukupno nije loša finansijska situacija. U avgustu je moguće dosta problema potrudite se da vi ne budite označeni kao glavni krivac za lošu situaciju. Od septembra do kraja godine situacija se popravlja ali u nekom sporijem ritmu, nego što bi vama odgovaralo. Kraj godine nije najbolji, nećete biti zadovoljni postignutim rezultatima.\nLjubav: Tokom januara oni koji su u emotivnim relacijama pleniće pozitivnim raspoloženjem i pokušaće da menjaju odnos sa voljenom osobom u pravcu ispunjavanja zajedničkih planova i želja. U februaru pažljivije se posvetite partneru, više razgovarajte i nađite nove modele za narednu fazu vašeg odnosa. Imate otvorene aspekte za nove pozitivne promene u sferi svih odnosa kako partnerskih tako i porodičnih. Tokom marta i aprila nagle promene raspoloženja donose probleme u komunikaciji sa partnerom i moguće verbalne rasprave. Ne gušite sebe nekim situacijama i ljudima koji vam ne prijaju i crpe energiju, naročite ne onima iz prošlosti. U maju nešto bolja situacija, ali nemojte da zbog svojih poslovnih ambicija i obima posla stavite partnera totalno u drugi plan. Tokom juna i jula morate zajednički učiniti više napora da napravite sebi bolju i prijatniju dimenziju odnosa. Posvetite se zajedničkim prijateljima i planovima u kojima obostrano uživate, otputujte na zajedničko letovanje. U avgustu kod pojedinih Vodolija može doći do kratkotrajne pauze ili distanciranja u postojećim relacijama. Bićete skloni da se povlačite u sebe, jer imate gomilu profesionalnih problema. Tokom septembra situacija je i dalje napeta, ali makar više ne postoji tolika tenzija na poslovnom planu pa ste vi malo rasterećeniji. Oktobar, novembar i decembar su promenljivi i dalje napeti, ali se ipak vide naznake pozitivnih promena. Potrudite se da što više potencirate zajedničke aktivnosti u kojima se najbolje razumete i najlepše osećate. Slobodne Vodolije u prvoj polovini godine, je odličan period da se upoznate bolje i približite osobi koja vam se dopada već duže vreme. U drugoj polovini godine opustite se i uživajte, pred vama su izuzetno povoljni dani koji će vam doneti dobro raspoloženje, nova poznanstva i uživanje u kontaktu sa prijateljima i dragim ljudima.\nZdravlje: Sam početak godine donosi probleme na prvom mestu sa kičmom, bolovima u nogama i reumatske tegobe. Generalno, budite više u pokretu, vežbajte i boravite u prirodi.\nTokom prolećnih i početkom letnjih meseci zdravstveni segment lagano se popravlja i ide ka stabilizaciji. Ipak, i dalje ćete biti skloni prehladama i problemima sa grlom, jačajte imunitet i više se odmarajte. Druga polovina godine donosi probleme sa zamaranjem gubljenjem energije, velikom iscrpljenošću. Kontrolišite redovno krvni pritisak i ne preskačite propisanu terapiju.


Uprava Policije - Military Shop online prodaja opreme i odeće\nObjavljeno 20. novembra 2020. 21. novembra 2020. Military Shop RS\nU ovom tekstu imaćete priliku da se bolje upoznate kako radi Uprava policije. Saznaćete koje to poslove obavlja Uprava policije, kakva je organizaciona struktura.\nPoslovi Uprave policije\nOsnovni zadatak Uprave policije jeste da pruža podršku jedinicama policije u različitim poljima aktivnosti. Tako se na primer brine o spremnosti organizacionih jedinica policije i uniformisanih ovlašćenih službenih lica u područnim policijskim upravama za obavljanje poslova prevencije kriminala, bezbednosne zaštite života, prava, sloboda i imovine građana, javnog reda i drugih poslova policije. Takođe pruža stručnu pomoć u obavljanju poslova, nalaže mere i vrši kontrolu rada organizacionih jedinica policije.\nAko okolnosti to nalažu Uprava policije organizuje i po potrebi učestvuje u neposrednom obavljanju poslova radi sprečavanja narušavanja i uspostavljanja u većem obimu narušenog javnog reda; pojačanih mera bezbednosti na sportskim priredbama i drugim javnim okupljanjima građana; angažovanja pripadnika interventnih jedinica policije na izvršavanju složenih bezbednosnih zadataka, spasavanja ljudi u elementarnim nepogodama i drugim vanrednim događajima.\nTaktički kačket poručite OVDE\nU nameri da svoje poslove obavlja efikasno Uprava policije je postavila adekvatnu organizacionu strukturu. Upravo zbog šireg obima poslova ima kompleksnu organizacionu strukturu, koju sačinjava veliki broj odeljenja, a svako odeljenje se sastoji od nekoliko odseka.\nUprava policije u svom organizacionom sastavu ima sledećih sedam odeljenja:\nOdeljenje za praćenje i sprečavanje nasilja na sportskim priredbama – Nacionalni fudbalski informacioni centar;\nZa svaki od ovih gore navedenih sedam odeljenja navešćemo njihove odseke.\nSrpski ratovi - Bruno Barili 990 RSD\nSKARF FK CRVENA ZVEZNA–RED STAR BANDANA MARAMA\nVelika sekira za drva Red Ax 1.990 RSD


Dolari stizali iz Duškovih firmi sa Kipra?\nponedjeljak, 09 oktobar 2017 07:14\nKnežević FOTO: Alchetron\nNovac koji su navodno prali zaposleni u Atlas banci uplaćivan je sa računa kiparskih kompanija Polarisco mix limited i Florista group corporation, saznaju Vijesti.\nIzvori bliski predsjedniku Atlas grupe Dušku Kneževiću, tvrde da on kontroliše te dvije kiparske firme. U istrazi pranja novca organizovanog pod plaštom bankarskog poslovanja uhapšeno je šest osoba Kneževićev vozač Vlatko Baja Rašović i njegove kolege Goran Grujović, Natko Peličić, Predrag Pejović, Dražen Vujisić i Vlado Stevanović.\nSpecijalna tužiteljka Lidija Vukčević sumnjiči svakoga od njih da je 12. oktobra 2016. godine, u podgoričkoj poslovnici Atlas banke konvertovao po 16.000 'prljavih' dolara u eure.\nTaj novac prethodno je podignut sa računa kiparskih kompanija, a tužilaštvo tvrdi da dolari potiču od nelegalnih aktivnosti preduzeća, te da su konverzijom novca dolari ubačeni u legalne tokove.\nSDT sumnja da su uhapšeni službenici Atlas banke naloge u tom poslu dobijali od Kneževića i tadašnjeg direktora banke.\nU toj istrazi tužiteljka planira da sasluša Kneževića i još nekoliko bivših i sadašnjih direktora i rukovodilaca Atlas banke.\nIz tužilaštva tvrde da je kriminalna grupa imala dva organizatora i jasan plan:\nDa novac koji je nezakonito stečen kroz nelegalne i nezakonite poslove pravnih lica Florista group Corporation i Polarisco mix limited, koji imaju otvorene račune u Atlas banci AD Podgorica, prenosi na račune tih pravnih lica u navedenoj banci i račune pripadnika kriminalne organizacije na teritoriji Crne Gore.\nŠef kriminalne grupe navodno je planirao i da novac nezakonito stečen kroz poslovanje te dvije kompanije, stavlja u legalne tokove tako što će ga predavati pripadnicima kriminalne organizacije koji će vršiti konverziju tog novca u poslovnim bankama, u namjeri da se prikrije i lažno prikaže porijeklo novca.\nNakon hapšenja svojih službenika, Knežević je saopštio da ima dokaze o porijeklu novca i poručio tužilaštvu da njegove zaposlene ostavi na miru.\n"To su moji zaposleni i ja stojim iza njih. Čak i ako ima bilo kakvih elemenata krivičnog djela, a uvjeren sam da nema, ja sam taj koji je spreman da odgovara", napisao je Knežević, dodajući da je novac zbog kog su uhapšeni njegov.\nPosljednji put izmijenjeno ponedjeljak, 09 oktobar 2017 08:57\nNovi izviđaj: Knežević Ruskinjama isplatio po 500 hiljada za stanove u Londonu, onda sam izmirio kredite?\nUkinut pritvor petorici vozača Atlasa, u zatvoru ostao Rašović\nMoja majka je raznesena u komadiće jer je bila jak novinar\nViše iz ove kategorije « Ponovo će se suditi predsjedniku opštine Plav Lemajić: Nijesam učestvovao u ubistvu Nedovića i ranjavanju Šakovića »


Kličko: Razlozi za proteste u Ukrajini i BiH su isti\nsreda, 26 februar 2014 13:42\nLider ukrajinske opozicije Vitalij Kličko uporedio proteste u Ukrajini i BiH, rekavši da su u obije države razlozi isti- nesupjeh vlasti da vode državu.\n"Kao i u Ukrajini, i vi ste imali vlastiti mehanizam koji je izazvao proteste. To su zatvaranja fabrika i firmi u Tuzli. Ljudi su onda izašli na ulice i tako se usprotivili politici koju vode vlasti", izjavio je Kličko u intervjuu sarajevskom Dnevnom avazu.\nOn je dodao da su protesti u Ukrajini bili potpuno miroljubivi dva mjeseca, ali da vlasti nisu htjele ni da čuju zahtjeve demonstranata.\n"Štaviše, pokrenuli su mehanizam represije protiv aktivista protesta. Sukobi su prerasli u nasilno sučeljavanje koje se završilo pucnjavom na ljude koji su bili na ulicama Kijeva", rekao je Kličko dodavši da je policija u Ukrajini koristila posebne metode protiv aktivista koje su napadali i mučili.\nPrema njegovim riječima, "u Ukrajini je vlast prešla crvenu liniju i narod ju je naterao da odstupi".\nPoredeći proteste građana u BiH i Ukrajini, Kličko je istakao da su u obije države razlozi za demonstracije isti, a to je "neuspjeh vlasti da dobro vode državu".\n"U Ukrajini je taj problem bio pojačan nastojanjima da se uspostavi dikatura kroz nasilne nezakonite akcije policije i masakre", izjavio je Kličko.\nOn je ocijenio da je Ukrajina danas u dubokoj političkoj, ekonomskoj i socijalnoj krizi, što je rezultat ogromne nesposobnosti i korumpiranosti vlasti.\nKao rezultat toga, počela je revolucija u Ukrajini, rekao je Kličko i dodao da su građani ustali u odbranu vlastitih ustavnih prava.\n"Nezadovoljstvo u ljudima se akumuliralo godinama. Neko vrijeme smo se nadali da će do promjena doći postepeno, evolucijom, a ne revolucijom. Očekivali smo da će potpisivanje Sporazuma o stabilizaciji i pridruživanju sa EU dovesti do duboke sistemske promene. No, nakon što je Janukovič to demonstrativno odbio, postalo je jasno da vlasti niće mijenjati ništa, da neće biti reforme u državi koju smatraju privatnim vlasništvom", objasnio je Kličko.\nPrema njegovim riječima, tek nakon krvave noći 19. februara, građani su shvatili da je s predsjednikom Viktorom Janukovičem nemoguće razgovarati, te da je jedini izlaz bio da on podnese ostavku i da budu raspisani prijevremeni predsjednički izbori.\nUpitan, šta Ukrajinci danas traže, Kličko je rekao da oni zahtjevaju nova pravila igre u kojima nema korupcije i nedodirljivosti policije i birokratije.\n"Oni traže puno poštovanje zakona i pravedne sudove, profesionalnu, a ne korumpiranu vladu, evropske zakone i evropsku perspektivu za sebe\ni svoju djecu", rekao je Kličko i dodao da od Zapada očekuje obećanu pomoć, a od Rusije da se ne mješa u unutrašnje stvari Ukrajine.\n22-03-2016 Hits:2466 Svijet\n26-12-2014 Hits:3082 Svijet\n25-12-2014 Hits:2941 Svijet\n10-10-2014 Hits:3042 Svijet\nKo je na mreži: 395 gostiju i nema prijavljenih članova


Janša osuđen na uslovnu kaznu zbog vređanja novinarki | N1 Srbija\nJanša uslovno osuđen jer je novinarke nazvao prostitutkama\n23.11.2018. |19.49 |\nLidera slovenačke opozicije i bivšeg premijera Janeza Janšu okružni sud u Celju nepravosnažno je osudio na uslovnu kaznu od tri meseca zatvora, s rokom provere od godine dana, jer je na Tviteru dve novinarke Slovenačke televizije nazvao medijskim prostitutkama nakon što su u emisiji, kako je rekao, nekorektno izveštavali o njegovoj stranci.\nNakon što je u udarnom terminu javnog servisa početkom 2016. objavljena emisija u kojoj je Janšina Slovenačka demokratska stranka (SDS) prikazana kao stranka čiji su članovi navodno povezani s krajnjom ekstremističkom desnicom koja traži reviziju istorije, što je dokumentovano navodom da su se njeni članovi registrovani u Fejsbuk grupi "Legija smrti", što je stranka demantovala, Janša je reagovao na svom Tviter nalogu.\n"Na nekakvoj Fejsbuk stranici javne televizijske kuće nude se jeftine usluge odsluženih prostitutki Evgenije C. i Mojce P.Š. Svodnik Milan", napisao je Janša.\nU tome su se prepoznale autorka emisije, novinarka Eugenija Karl (Carl) i urednica informativnog programa javne televizije Mojca Šetinc Pašek, te zbog uvrede časti tražile odštetu i tužile Janšu.\nU tužbi za odštetu već im je pravosnažno dodeljeno po 6.000 evra, a sad je sud u Celju doneo neprasnažnu presudu i u krivičnom delu parnice.\nSlovenački opozicioni prvak je na sudu izjavio da je svojim tvitom reagovao na nekorektno izveštavanje spomenutih novinarki o njegovoj stranci i da zapisom "nije mislio na polnu, nego medijsku prostituciju", te da im je ako su to tako shvatile spreman ponuditi izvinjenje.\nAdvokat novinarki izjavio je u sudnici da to ne shvata kao izvinjenje, nego kao neumesni sarkazam.\nJanša je nakon završetka suđenja kazao da je njegov tvit bio reakcija na televizijski prilog novinarke Evgenije koja je u emisiji izrekla "hrpu gnusnih laži" na račun članova SDS-a, te da je njenu emisiju videlo 100.000 ljudi, dok je njegov tvit pročitalo možda samo nekoliko stotina njegovih pratilaca na društvenim mrežama.\njanez janša sud Slovenija\nJansa je deklarisani HOMOSEKSUALAC pa mu je to uzeto kao olaksavajuca okolnost.To sto je u dusi BALKANSKI NEANDERTALAC u ovom slucaju nije bilo bitno.\nOvaj se izgleda ugledao na Vucicevog keramicara Gasica. Dok je to u Sloveniji krivicno sankcionisano, u Srbiji je Vucicev pule dobio bolju javnu funkciju! Zato smo mi tu gde smo, u civilizacijskoj kanalizaciji! Zivela Vuciceva Srbija!\nZamisli ,tek, da je za prostitutke rekao da su novinarke !


TV Most - Bošković: Nećemo u rat ni protiv Srba ni protiv Albanaca\nBošković: Nećemo u rat ni protiv Srba ni protiv Albanaca\nMinistar odbrane Crne Gore Predrag Bošković ističe da njegova zemlja svoje vojnike neće upućivati u rat ni protiv Srba, ni protiv Albanaca na Kosovu, već će ih angažovati samo u kontekstu promocije, očuvanja i jačanja regionalnog i globalnog mira i bezbjednosti.\nPredrag Bošković je u intervjuu agenciji Mina rekao da je njegova nedavna izjava istrgnuta iz konteksta, na "veoma maliciozan" način, svojstven, kako je naveo, "pojedinim medijima koji zagovaraju nazadnu i odavno prevaziđenu politiku i ne mire se sa činjenicom da je Crna Gora samostalna država, a kamoli država koja je po svim parametrima lider u regionu", prenela je RTCG.\n"Članstvom u NATO-u, Crna Gora je postala deo sistema koji baštini vrednosti na kojima počiva savremeno demokratsko društvo. Jedna od tih vrednosti je unapređenje i očuvanje mira i stabilnosti u kriznim područjima širom sveta", rekao je Bošković.\nPrema njegovim rečima, Crna Gora će, kao pouzdan saveznik, u skladu sa svojim kapacitetima, doprinositi uspostavljanju i jačanju mira, kao što je to radila i do sada, učešćem u međunarodnim misijama.\n"U tom kontekstu, naša država, sada i u svojstvu članice NATO-a, u svakom svom angažmanu, promovisaće isključivo mir i stabilnost, bilo da se radi o regionalnom, ili o međunarodnom kontekstu", istakao je ministar odbrane Crne Gore.\nTo je, kako je naveo, bila jedina poruka njegove izjave.\n"Crna Gora svoje vojnike neće upućivati u rat ni protiv Srba, ni protiv Albanaca na Kosovu, već će ih angažovati samo u kontekstu promocije, očuvanja i jačanja regionalnog i globalnog mira i bezbednosti bilo da je u pitanju Kosovo ili neka druga teritorija koja je zajednički dogovor 29 članica Severnoatlantskog saveza", poručio je Bošković.\nKako je naveo, to je poruka svima koji svim snagama pokušavaju da kreiraju iskrivljenu sliku i da na neistinama grade svoju politiku i pozicije.\nNa pitanje šta će biti prioriteti u radu Ministarstva u narednom periodu, ministar odbrane Crne Gore je rekao da je sektor odbrane prošao kroz 11-godišnji period veoma iscrpnih i zahtevnih reformi, koji je Crnu Goru preporučio da u junu postane 29. članica NATO saveza.\n"Ovim činom valorizovali smo dosadašnje napore u reformama sistema odbrane i realizovali jedan od glavnih spoljnopolitičkih ciljeva definisan odmah po obnovi državne nezavisnosti", rekao je Bošković.\nIstakao je da, biti deo najmodernijeg vojno-političkog saveza, za malu državu poput Crne Gore predstavlja izuzetnu privilegiju, ali i dodatnu obavezu da, kontinuiranim sprovođenjem reformi, opravda ukazano poverenje i pozicionira se kao pouzdan saveznik i kredibilan faktor stabilnosti na području Zapadnog Balkana.\nU skladu s tim, kako je naveo, njihovi prioriteti biće usmereni ka daljoj modernizaciji i opremanju oružanih snaga.\n"Radićemo kontinuirano na usavršavanju našeg kadra u saradnji sa saveznicima, u cilju kontinuiranog usvajanja neophodnih veština i znanja definisanih NATO standardima za postizanje najvišeg nivoa interoperabilnosti, odnosno sposobnosti da odgovorimo aktuelnim bezbednosnim izazovima, rizicima i pretnjama na nacionalnom nivou i u okviru kolektivnog sistema bezbednosti", naveo je ministar odbrane Crne Gore.\nPrema njegovim rečima, posebno, visoko mesto na listi prioriteta zauzima učešće Vojske Crne Gore u očuvanju međunarodnog mira i bezbednosti.\n"Naši vojnici će i dalje učestvovati u mirovnim misijama i operacijama pod vođstvom NATO-a, EU i UN. Takođe, nastavićemo sa usklađivanjem nacionalne legislative sa međunarodnim propisima, kako bi i formalno-pravno bili u mogućnosti da pratimo savremene tokove u okviru Alijanse", precizirao je Bošković.\nPodsetio je da je planirano da Crna Gora do 2024. godine dostigne nivo od dva odsto BDP-a izdvajanja za odbranu.\n"Čime će se stvoriti preduslovi za dalje opremanje, nabavku i reformu onih segmenata koji su nam potrebni da bi bili prepoznati kao interoperabilan i pouzdan saveznik", dodao je ministar odbrane Crne Gore.


On je rekao da neće podneti ostavku nakon što su juče protiv njega podignute optužnice za primanje mita, prevare i kršenje poverenja, preneo je Rojters.\nSedamdesetogodišnji lider desničarske stranke Likud negira sva krivična dela i ocenjuje optužnicu kao "pokušaj državnog udara".\nNetanijahuov glavni rival vođa Plave i bele partije Beni Ganc izdao je saopštenje u kome ga poziva da odmah podnese ostavku.\nPrema izraelskom zakonu, premijer nije u obavezi da podnese ostavku, ali kako Izrael ide u pravcu održavanja trećih izbora za manje od godinu dana, Netanijahu bi mogao da se nađe u teškoj poziciji.\nPodrška njegovih kolega iz stranke biće od ključnog značaja za Netanijahuov ostanak na vlasti, navodi agencija.\nPojedini ministri izdali su saopštenje u kome su izneli svoju podršku, a ministar pravosuđa Amir Ohana izjavio je da je ponosan što poslanici Likuda podržavaju Netanijahua dodajući: "Osim dvojice".\nNetanijahuov ultrancionalistički koalicioni partner Bezalel Smotrič, ministar transporta, takođe je izrazio podršku.\nOn je napisao na svom Tviter nalogu da planirani ulični protesti u znak podrške premijeru imaju za cilj sprečavanje “grabežljive, nasilne i opasne pravosudne diktature”.\nNetanijahu je nakon sinoćnjeg televizijskog obraćanja danas postavio na svoj Tviter nalog imodžije srca i izraelske zastave i napisao: "Hvala vam za vašu podršku i ljubav, Šabat Šalom".


Komnenović: Ekonomski kolaps ako ne uspije sezona | MINA\nNaslovnica MINA Business Komnenović: Ekonomski kolaps ako ne uspije sezona\nKomnenović: Ekonomski kolaps ako ne uspije sezona\nTivat, (MINA-BUSINESS) – Crna Gora nema mnogo manevarskog prostora, jer bi, ukoliko ne uspije turistička sezona, mogao uslijediti ekonomski kolaps, upozorio je predsjednik Opštine Tivat, Željko Komnenović.\n“Ako turistička sezona ne uspije, na jesen neće biti važno ko je vlast, a ko opozicija, jer ćemo imati ekonomski kolaps”, kazao je Komnenović u emisiji Press plus sa Rajkom Raičević na Televiziji A1.\nOn je dodao da u Tivtu boravi 82,7 odsto turista u odnosu na isti period 2019. godine, što je odličan rezultat. Većina gostiju je Srbije, Rusije i Ukrajine.\nKomnenović je rekao da su nadležni u Tivtu uradili sve što je bilo do njih da što bolje predstave turističku ponudu grada i privuku goste.\n“Uspostavili smo direktnu avio-liniju dva puta iz Niša, tako da svakog utorka i četvrtka na tivatski aerodrom sleti 185 putnika, što je skoro 400 putnika sedmično”, saopštio je Komnenović i podsjetio da postoji i direktna linija Tivat-Banjaluka.\nOn je dodao da ove godine nema direktnih letova iz Rusije, ali da postoji mogućnost da se dođe do pojedinačnih dogovora sa određenim ruskim gradovima.\n“Pregovaramo pojedinačno, tako da očekujemo dogovor o uspostavljanju direktnog leta sa Omskom, gradom na jugozapadu Rusije sa 1,2 miliona stanovnika. Nadam se da ćemo uspjeti u toj namjeri, jer postoji raspoloženje i ruske strane za dogovor”, rekao je Komnenović.\nOn je naveo da ruski turisti trenutno u Tivat dolaze preko aerodroma Dubrovnik i Beograd, ali su im avionske karte u toj varijanti mnogo skuplje.\nKomnenović smatra da politika Vlade ne prati ekonomiju.\n“Sankcije Rusiji su katastrofalna odluka. Ta odluka ima svoj broj, a to je 400 miliona EUR zarade od ruskih turista u 2019. godini. Neko je trebao da ode u Brisel i kaže da ako uvedemo sankcije Rusiji to će nas koštati toliko i toliko, i da li ćete nam nadoknaditi taj gubitak, ali to se nije desilo”, kazao je Komnenović.\nOn je dodao da nije sporno da se prati politika EU, ali i da se mora voditi računa o nacionalnim interesima.


UBISTVO OLIVERA IVANOVIĆA NARUČENO ZA 40.000 EURA: Novinar tvrdi da ove osobe znaju ko ga je ubio! (VIDEO) (FOTO) | Slobodna Bosna\nUBISTVO OLIVERA IVANOVIĆA NARUČENO ZA 40.000 EURA: Novinar tvrdi da ove osobe znaju ko ga je ubio! (VIDEO) (FOTO)\nPostavio je i pitanje, pokazujući fotografiju, s kim je razgovaralo jedno od lica, koje je snimljeno par sati nakon ubistva, na mjestu zločina. Kaže da je riječ o "službeniku", koga istražni organi poznaju.\nNovinar Stefan Cvetković održao je konferenciju za novinare pod nazivom "Koliko košta likvidacija na sjeveru Kosova", iznoseći konkretne detalje o ubistvu Olivera Ivanovića, pokazujući pritom fotografije osoba na koje je ukazao istražnim organima.\nJedan od najupečatljivijih detalja bilo je i to da je za likvidaciju plaćeno, prema saznanjima novinara, 40.000 eura.\nPogledajte snimak sa konferencije:\nOn je kazao da detalje i podatke oko ubistva Ivanovića dobio uz pomoć novinara iz Prištine, ali i Albanije, i da se s njima izlazi u javnost tek sad, iz bezbjednosnih razloga.\n- Imali smo informacije o postojanju više kriminalnih grupa, na teritoriji koju mi ovde zovemo sever Kosova, a ona je malo šira, i ima svoje delove i u južnoj Srbiji, i u delovima Sandžaka, i na celokupnoj teritoriji Kosova - kazao je on i dodao da su imali naznake da je jedna od njih planirala da "nešto uradi".\n- Mi smo desetak dana pred sam čin imali informaciju da su na teritoriji Kosovske Mitrovice prisutna lica koja su angažovanja za izvršenje nekog kriminalnog čina, bilo je naznaka da to može da bude i likvidacija - kazao je Cvetković.\n- Nažalost, nismo imali potpunu informaciju, pa se desilo to što se desilo. Želim da upoznam javnost da je grupa koja je radila na likvidaciji u Kosovskoj Mitrovici prisutna još od 12. januara, i da je imala logistiku u najmanje jednoj osobi koja je bila ne samo logistika, već je obezbeđivala i oružje kojim je izveden čin ubistva. Informacije koje mi imamo kažu da ubistvo nije planirano za 16. januar, već za trenutak koji se ukaže da tako nešto može da bude izvršeno - kazao je on.\nOn kaže da su uočili lica, putem privatnih video nadzora, za koja su sumnjali da su tu zbog krivičnog djela koje je uslijedilo.\n- Jedno lice je najmanje 14 puta od 12. do 16.januara bilo u kretanju gde je izvršen zločin - kaže Cvetković.\n- Ovim podstičemo nadležne organe da utvrde šta je ovo lice radilo samo tih dana, do 16-og, na teritoriji Mitrovice.\nOn je pokazao i fotografiju te osobe.\n- O ovom licu saznanja ima i EULEKS. Lice je došlo 12-og, i nije napustilo Mitrovicu 16-og, kada je ubijen Ivanović, i on, i još najmanje šestoro lica su boravili u Mitrovici do večeri 18-og januara. Jedno lice ima pasoš koji nije niti kosovski, niti Republike Srbije, ostala lica imaju putne isprave koje izdaju ili prištinske vlasti, ili Republika Srbija.\nDomaćin tih lica je sa teritorije Kosovske Mitrovice, tvrdi Cvetković, iz kriminalnog miljea je i poznato je vlastima.\n- Obezbedilo im je boravak u dva različita objekta, koja su u vlasništvu drugih lica, koja se najčešće bave kriminalnom na teritoriji Kosovske Mitrovice - dodao je Cvetković.\nUkazao je da su oni, kao novinari, pomoću video nadzora u okolini uspjeli da lociraju kretanja pojedinih lica, pa se pita kako to ne mogu da urade Euleks ili kosovska policija.\n- Postoji još jedno lice na koje želim da vam ukažem - kazao je Cvetković, pokazajući fotografiju službenika kosovske policije, koje je sve vrijeme uviđaja bio na licu mesta.\nOn je zatražio da se utvrdi s kim je on razgovarao telefonski i da li se tim putem može dovesti s licima koja su sumnjiva u ovom slučaju.\nUPUCAN VOJISLAV KALIČANIN: Izrešetan u centru grada....


Uručeni ključevi automobila RVI 100 posto prve grupe – Fokus.ba\nKljučeve automobila korisnicima su uručili pomoćnik federalnog ministra za pitanja boraca i invalida odbrambeno-oslobodilačkog rata Mirza Terzo i predsjednik Saveza ratnih vojnih invalida paraplegičara Federacije BiH Mujo Aganović\nUručenjem ključeva za 22 nova automobila prilagođena potrebama ratnih vojnih invalida 100 posto prve grupe, danas je okončan ovogodišnji program podrške pripadnicima ove kategorije. Projekat je podrazumijevao nabavku i dodjelu ukupno 50 automobila u 2020. godini, za šta je Vlada Federacije BiH Budžetom osigurala 1,5 miliona KM, saopćio je Ured Federalne vlade za odnose s javnošću.\n– Nadam se da će vas ovi automobili dobro služiti te kao ortopedska pomagala, što i jeste svrha ovog programa, biti od pomoći u vašim svakodnevnim aktivnostima. Federalno ministarstvo za pitanja boraca i invalida odbrambeno-oslobodilačkog rata će i ubuduće činiti sve kako bi pomoglo svima vama koji ste u najtežim trenucima za našu domovinu dali nesebičan doprinos i žrtvovali svoje zdravlje – kazao je Terzo.\nU prvoj fazi dodjele, krajem novembra ove godine, ključeve automobila je dobilo 28 ratnih vojnih invalida 100 posto prve kategorije. Riječ je o automobilima marke ‘škoda octavia’ karavan ambition automatik, a vrijednost jednog vozila je 29.950 KM.\nBivši radnik ukrao bager, ušao s njim u fabriku i napravio milionsku štetu (FOTO)


SANU: Iznenađeni smo primitivnim tonom mržnje HAZU - Izazov\nRadio-televizija Srbije\t 23. maja 2022. 19:01\nUprkos iskustvu, članovi SANU zatečeni su primitivnim tonom mržnje u objavi HAZU "Prilozi za zaštitu hrvatskih nacionalnih interesa prilikom pregovora Republike Hrvatske sa Bosnom i Hercegovinom, Crnom Gorom i Srbijom u pogledu njihova ulaska u Europsku uniju", navodi se u saopštenju.\nKako se navodi, SANU nema iluzija da će se iko od onih u međunarodnoj zajednici koji su nas neumorno podučavali novim civilizacijskim vrednostima oglasiti povodom ovog huškačkog političkog pamfleta, a da sami, upravo iz poštovanja prema svim žrtvama "logora smrti", neće ulaziti u, kako su naveli, obezvređeni prostor replike sa onima koji besramno koriste izraz "jasenovački mit".\n"Ali je dobro i korisno da znamo šta misle", zaključuje se u saopštenju SANU.\nDa bi Srbija nastavila proces evrointegracija, kako je navedeno u tom dokumentu objavljenom na sajtu HAZU, zahteva se da prestane sa "podsticanjem neprijateljstva prema Hrvatskoj i progonom hrvatskih državljana uz odricanje od velikosrpske propagande (pitanje Bunjevaca, jezika, jasenovački mit, odnos prema bl. Alojziju Stepincu i dr.)".\nSa Srbijom treba napraviti razgraničenje na Dunavu te aktualizovati "neodgodivi povratak hrvatskoga katastarskog teritorija i Šarengradske ade pod suverenitet Hrvatske", navodi HAZU.\nHAZU je, kako je prenela hrvatska agencija Hina, taj dokument poslao u februaru predsedniku Hrvatske Zoranu Milanović, predsedniku Sabora Gordanu Jandrokoviću i predsedniku Vlade Andreju Plenkoviću.


NIS tradicionalno u „Noći muzeja“ – jedna noć za istoriju dugu 50 godina | NIS\nNIS > Presscentar > Vesti > NIS tradicionalno u „Noći muzeja“ – jedna noć za istoriju dugu 50 godina\nKompanija NIS je deveti put zaredom učestvovala u manifestaciji „Noć muzeja“, predstavljajući svoje muzeje u Novom Sadu i Kikindi i pokazujući da u isto vreme čuva sećanje na istoriju i neguje budućnost jedne od najvažnijih privrednih grana u zemlji.\nOvogodišnja, šesnaesta „Noć muzeja“, zbog koje su posetioci u mnogobrojnim gradovima i mestima širom Srbije ostali budni do kasnih sati, još jednom je iznela sjajnu postavku i pokazala nemerljivo kulturno blago naše zemlje. Kao tradicionalni učesnik ovog jedinstvenog kulturnog događaja, NIS je svojim poseticima u Novom Sadu i Kikindi sa ponosom predočio bogatu istoriju rafinerijske prerade kompanije i upoznao ih sa virtuelnim svetom nafte, kroz interaktivan sadržaj i zanimljive priče, prilagođene svim uzrastima i interesovanjima.\nPosetioci NIS-ovog muzeja u Novom Sadu imali su priliku da vide specijalnu izložbu fotografija, pripremljenu povodom jubileja – 50 godina uzbudljive istorije Rafinerije nafte „Pančevo“, koja je posetiocima pružila mogućnost da prođu kroz istorijske izazove i uspehe Rafinerije, da prate korake stvaranja rafinerijske prerade u Srbiji, od prvog primarnog postrojenja do današnje, moderne kompanije. Posetioci su imali priliku i da upoznaju zanimljivu stranu prerade nafte, da vide kako izgleda put nafte kroz pančevačku rafineriju, koje su to vrste derivata koji nastaju na kraju tog puta, ali i kako nastaju brendirana goriva ili kako izgleda tehnika markiranja goriva.\nKompanija NIS je za posetioce svojih muzeja pripremila i razna iznenađenja, tako da su zainteresovani gosti muzeja u Novom Sadu i Kikindi imali priliku i da učestvuju u nagradnim igrama, prilagođenim i „malim i velikim“ posetiocima.


Dačić: U međustranačkom dijalogu trebalo bi da učestvuju i vanparlamentarne stranke - European Western Balkans\nAutor EWB 03. 02. 2021.\nPredsednik Narodne skupštine Republike Srbije Ivica Dačić; foto: FoNet\nBEOGRAD – Predsednik Skupštine Srbije Ivica Dačić izjavio je da bi u međustranačkom dijalogu trebalo da učestvuju kako parlamentarne, tako i vanparlamentarne stranke, prenosi FoNet.\n“Prošli put su učestvovale samo stranke iz parlamenta. Sada je to nedovoljno da bi bio pokriven čitav taj politički spektar. Potrebno je da učestvuju stranke ili koje nisu ušle u parlament ili koje su bojkotovale izbore. Taj spisak još nije napravljen”, rekao je Dačić u emisiji “Pravi ugao” Radio-televizije Vojvodine.\nDačić je rekao da će on, kao domaćin dijaloga, pozivati stranke da učestvuju u međustranačkom dijalogu.\nOn je naveo da će pozive strankama početi da šalje odmah posle postizanja tehničkih dogovora o dijalogu, odnosno dogovora o formatu i temama.\n“Opredeljenje je da u martu bude zajednički sastanak svih stranaka gde bi se usvojio plan”, rekao je Dačić.\nOn je izjavio da je predložio da prva, onlajn, sesija međustranačkog dijaloga bude 1. marta na kojoj bi učestvovao on, predstavnici Evropskog parlamenta i šef spoljnopolitičkog odbora Evropskog parlamenta Dejvid Mekalister, i to bi bilo otvaranje dijaloga.\nDačić je najavio da će od sutra, sa predstavnicima Evropskog parlamenta, početi izrada sinopsisa i tehničkih detalja kako bi trebalo da izgleda međustranački dijalog, ko bi trebalo da učestvuje u njemu.\nPredsednik Narodne skupštine Srbije je rekao da bi teme međustranačkog dijaloga trebalo da budu izborni uslovi, šta se predlaže u određenim fazama izbornog procesa, pitanje finansiranja stranaka, pitanje medija.\n“Bitno je da se da neki inicijalni predlog tema, a kada dođe do sastanka svako može da pokrene i neke druge teme”, rekao je Dačić.\nOn je istakao da ni u prvom međustranačkom dijalogu nije bilo predviđeno da se razgovara o ministarstvu za izbore, prelaznoj vladi, o idejama o primopredaji vlasti, niti ima smisla da se uopšte o tome razgovara.\nDačić je naglasio da bi, pošto postoje primedbe na izborne uslove, trebalo da se postigne što širi konsenzus kako bi se stvorila atmosfera da svi učestvuju na izborima, dodavši i izborni sistem u Srbiji nema manjkavosti i da nijedna stranka nema primedbe na izborni sistem.\nNa pitanje da li izborni proces ima manjkavosti, Dačić je rekao da se te manjkavosti definišu u nekoliko grupacija i da se “to uvek menja, ko se protiv nečega buni ili protestuje shodno svom mestu na političkoj sceni”.\nUpitan da li vidi razloge zbog kojih jedan broj opozicionih partija i nevladinih organizacija koje se bave pitanjem slobodnih izbora kažu da nema uslova za fer i slobodne izbore, Dačić je odgovorio da u svakom sistemu mogu da se nađu manjkavosti.\n“Ovde je osnovni problem što ne postoji dovoljan broj glasova za te političke opcije, jer su te političke opcije pobedile Miloševića, a sigurno nisu postojali svi uslovi za demokratske izbore u tom vremenu”, rekao je Dačić.\nOn je ocenio da je licemerno kada predstavnici nekih od tih stranaka pitanju zašto se spajaju predsednički i parlamantarni izbori kada su to uradili 2012. godine, i podsetio da je Boris Tadić podneo ostavku da bi u isto vreme bili predsednički i parlamentarni izbori.\nDačić je zaključio da moraju da se saslušaju i stavovi stranaka koje ne žele da učestvuju u dijalogu zbog prisustva evropskih parlamentaraca, kao i da nije tražio izuzeće evropske poslanice Tanje Fajon iz dijaloga, već da se svi ponašaju u skladu sa svojom misijom, i da ne navijaju za neku opciju.


"Nakon ispitivanja osumnjičenih, tužiteljski tim Tužiteljstva BiH uputio je prema Sudu BiH predlog za određivanje mere pritvora od 30 dana", saopšteno je iz Tužilaštva BiH.\nOni su proveli noć između četvrtka >> Pročitaj celu vest na sajtu Radio Televizija Vojvodine << i petka u prostorijama Državne agencije za istrage i zaštitu (SIPA), nakon čega su u petak oko 18 sati prebačeni u prostorije Tužilaštva BiH, prenosi Klix.ba.\nViše hiljada ljudi okupilo se danas u centru Sarajeva odakle su krenuli u protestnu šetnju do zgrade Parlamenta BiH na Marijin Dvoru, nezadovoljni stanjem u Bosni i Hercegovini.\nOni su pozvali građane Mostara, Tuzle, Banjaluke i svih ostalih gradova u BiH da se priključe protestima u svojim sredinama.\nJedan od suorganizatora protesta, predsednik Nezavisne bosanskohercegovačke liste Senad Šepić, izjavio je da je stanje u zemlji toliko loše da je građanima preostalo jedino da traže pravdu na ulicama kako bi se nešto promenilo.\n"Ovako smo prisiljeni da tražimo promene izbornog zakona kako bi se sproveli izbori na kojima se neće krasti i nakon toga da počnemo da menjamo stanje u zemlji", kazao je Šepić, prenosi Index.hr.\nRTS: Protestna šetnja u Sarajevu


Okrugli sto: Izborna kampanja u mom dvorištu | Radio Gradačac - 53 godine sa vama...\nOkrugli sto: Izborna kampanja u mom dvorištu\nKoalicija za borbu protiv mržnje “Mržnja – ne sada, i ne ovdje!” Gradačac u saradnji sa Misijom OSCE-a u Bosni i Hercegovini organizuje okrugli sto pod nazivom “Izborna kampanja u mom dvorištu” koji će se održati na kuli Husein Kapetana Gradaščevića (restoran Lovac), 4. septembra u 11:00 sati.\nCilj okruglog stola je promocija fer i tolerantne izborne kampanje uz odgovoran odnos prema javnom prostoru i poštovanje izbornih pravila i propisa koji regulišu korištenje javnog prostora i površina tokom izborne kampanje.\nNa okrugli sto su pozvani predstavnici institucija nadležnih za provođenje relevantnih zakona, propisa i pravila izborne kampanje kao i korištenja javnih prostora u ovu svrhu: Općinske izborne komisije, Službe za komunalne poslove, Službe za inspekcije, policije, političkih stranaka koje participiraju na izborima, lokalnih medija i Koalicije za borbu protiv mržnje Gradačac.\nOkrugli sto će biti prilika za predstavnike političkih stranaka da se bolje upoznaju za relevantim zakonskim propisima, kao i za konstruktivan dijalog sa predstavnicima nadležnih institucija u cilju očuvanja javnog prostora kao zajedničkog dobra i promocije fer i tolerantne izborne kampanje.\nRadio Gradačac / Koalicija za borbu protiv mržnje Gradačac / Foto: ilustracija


Odnosi Moskve i Vašingtona "žalosni" - Glas Srpske\nSrna 06.12.2021 11:48\nMOSKVA- Trenutni bilateralni odnosi između Rusije i SAD su "žalosni" i ruski predsjednik Vladimir Putin će o njima razgovarati tokom predstojeće video-konferencije sa američkim kolegom Džozefom Bajdenom, rekao je portparol Kremlja Dmitrij Peskov.\nDvojica predsednika sutra će održati video-konferenciju tokom koje će razgovarati o tekućim pitanjima u bilateralnim odnosima.\nPortparol je istakao da će dvojica predsjednika razgovarati i o primjeni sporazuma koje su postigli na samitu u Ženevi 16. juna 2021. godine. Oni će identifikovati pitanja koja su uspješno rješena i ona koja zahtijevaju dodatne napore, rekao je Peskov.\nPeskov je dalje naveo da će Putin i Bajden, nakon razgovora o bilateralnim odnosima, vjerovatno, preći na rješavanje onih pitanja koja su u poslednje vrijeme "podigla prašinu". On je precizirao da će pomenute teme uključivati tenzije u vezi sa Ukrajinom i napredovanje NATO-a ka ruskim granicama.\nPortparol je naglasio da bi Putinova inicijativa o uzajamnim bezbjednosnim garancijama mogla biti razmatrana tokom sutrašnje video-konferencije.\nPeskov je napomenuo da takve garancije mogu biti samo obostrane i dodao da Putin insistira na održavanju fer bilateralnih odnosa "uz uzajamno poštovanje".\nAmerički predsjednik Džozef Bajden je, naime, planirao da razgovara o navodnom o gomilanju ruske vojske na ukrajinskoj granici. Moskva, sa svoje strane, sve više kritikuje širenje NATO-a na istok i provokacije u Crnom moru.


Mamadi Dumbuja, privremeni predsednik Gvineje koji je preuzeo tu funkciju posle puča, žestokim rečima se obratio fudbalerima reprezentacije uoči putovanja na Kup afričkih nacija. Reprezentacija, čiji član je i bivši fudbaler Partizana Sejduba… »\nKošarkaši Partizana izgubili su od ekipe Lokomotive rezultatom 94:101 (23:22, 19:23, 23:25, 29:31) u osmom kolu Evrokupa u Krasnodaru. Košarkaši Partizana od početka utakmice mučili su se sa ruskom Lokomotivom koja je stekla prednost u prvoj… »\nVoša pala na startu Lige šampiona, berlinska legija stranaca bez milosti\nMozzart sport 01.12.2021\nPoraz srpskog šampiona na otvaranju elitnog takmičenja. Juče je počela Liga šampiona za odbojkaše, a danas je startovao i srpski šampion. Nažalost, porazom... Nemački prvak Berlin je bilo nemilosrdan i savladao Lale u prvom kolu grupe D sa… »\nIbrahimović predvodi legiju stranaca: Ovako bi izgledala moćna reprezentacija od igrača rođenih u BiH\nSrbija danas 19.11.2021\nStrašan tim! Fudbalska reprezentacija Bosne i Hercegovine propušta još jedno veliko takmičenje. Zmajevi nisu uspeli da se domognu ni baraža za Mundijal u Kataru, tako da će jedini nastup na većoj sceno ostati onaj iz Brazila 2014. godine… »\nŽurka na tviteru: Zvezdini navijači euforični, a Panter im je "na tapetu"\nRutinski trijumf crveno-belih. Košarkaši Crvene zvezde savladali su Partizan sa 71:56 u 8. kolu ABA lige. Vodili su crveno-beli od samog početka nošeni sjajnom publikom koja je bila na nivou ceo duel. Fanovi šampiona Srbije su naravno presrećni… »\nDelirijum u Kazanju, Uniks serijom 10:0 u poslednja tri minuta srušio Real\nSjajna završnica ekipe Velimira Perasovića. Košarkaši ruskog Uniksa, legija stranaca u ovom timu priredila je spektakularan ugođaj svojim navijačima u petak uveče - u Kazanju je pao slavni Real Madrid rezultatom 67:58 u okviru sedmog kola Evrolige… »


Ivanic: Nedostatak saradnje sa institucijama Republike Srpske\nizvor: agencije foto: 10.01..2018.\nČlan Predsedništva Bosne i Hercegovine Mladen Ivanić kaže da mu mnogo teže od sukoba unutar Predsedništva BiH pada nedostatak saradnje i komunikacije s institucijama Republike Srpske.\n"Kompromis i saradnja u Predsedništvu BiH nestali su prilikom objavljivanja rezultata popisa kada su Srbi u Agenciji za statistiku preglasani", podseća Ivanić.\nDodaje da se situacija nepovratno pogoršala pokušajem Bakira Izetbegovića da ukine Dan Republike Srpske a zatim njegovim vaninstitucionalnim delovanjem po pitanju revizije tužbe protiv Srbije.\n"Sada te odnose opterećuje i sukob SDA i HDZ", kaže Ivanić.\nMeđutim, za njega je najveći problem nedostatak saradnje i komunikacije s institucijama Republike Srpske, mada je on, kako tvrdi, učinio sve da saradnje bude.\n"Išao sam kod predsednika Republike Srpske, kreirao zajedničke stavove po važnim pitanjima za Srpsku ali druga strana je to uvek, iz samo njima znanih razloga, dočekivala kao nešto što je neprihvatljivo. Čini mi se da oni namerno izazivaju sukobe jer jedino tako mogu i znaju da funkcionišu. Kada ne mogu kreirati sukob s Bošnjacima ili Hrvatima, a više se ne smeju sukobljavati sa strancima, oni prave sukobe unutar srpskog naroda", rekao je Ivanić za "BN tv".\nOn dodaje da je potreba za kreiranjem sukoba dovela do toga da na ovogodišnjem obeležavanju Dana Republike Srpske nije bilo pripadnika Trećeg Republika Srpska puka Oružanih snaga BiH.\n"Za to su direktno odgovorni Organizacioni odbor manifestacije i predsednik Republike Srpske. Mislim da se to nije smelo desiti jer taj puk baštini tradiciju Vojske Republike Srpske", kaže Ivanić i ističe da je u pitanju samo sujeta.\n"Šta mislite da li bi Treći Republika Srpska puk učestvovao na paradi da se raport predaje Nebojši Radmanoviću ili kojim slučajem Željki Cvijanović? Možete li da zamislite kako bi s oduševljenjem taj puk, koji danas negiraju i omalovažavaju, bio dočekan u Banjaluci da se raport predaje Miloradu Dodiku? Ovde su u pitanju samo lične sujete i ništa više", smatra Ivanić.\nIvanić navodi da je to početak sukoba na relaciji SNSD i ostali.\n"Tek smo ušli u izbornu godinu a oktobarske izbore neki doživljavaju kao borbu na život i smrt. Ja na to ne gledam tako", kaže Ivanić i dodaje da će o njegovoj eventualnoj kandidaturi na predstojećim izborima odlučiti najverovatnije tokom narednog meseca lideri stranaka okupljeni u Savez za promjene.


24. Feb 2001 16:40 (GMT+01:00)\nMomir Bulatović nije prisustvovao\nBIJELA - Uvodnim izlaganjima trojice potpredsednika, Zorana Žižića, Srđe Božovića i Predraga Bulatovića, posvećenim aktuelnim prilikama u crnogorskom društvu i zadacima za očuvanje jugoslovenske federacije, u Bijeloj kod Herceg Novog počeo je Drugi kongres Socijalističke narodne partije Crne Gore.\nPotpredsednik SNP i kandidat za predsednika te stranke Predrag Bulatović je objasnio razloge razmimoilaženja s bivšim predsednikom, Momirom Bulatovićem.\nOn je, u uvodnom izlaganju na kongresu, rekao da je prvi spor izbio nakon samoinicijativne odluke Momira Bulatovića da uđe u koaliciju sa SRS i JUL-om na lokalnim izborima u Podgorici.\n"Drugi sukob izbio je oko sklapanja koalicije sa DOS-om nakon saveznih izbora, a o čemu je odlučio GO", rekao je Predrag Bulatović.\nOn je takođe kritikovao odluku Momira Bulatovića da, uoči parlamentarnih izbora 1998. godine, preuzme funkciju saveznog premijera, obrazloživši da je tim postupkom "izgubljen veliki broj glasova na tim izborima".\nMomir Bulatović, inače, nije prisustvovao Kongresu. Bulatović je kazao da će SNP sa subotnjeg Kongresa izaći kao jaka partija koja će pobediti na prevremenim parlamentarnim izborima, raspisanim za 22. april ove godine i najavio početak izborne kampanje za kraj marta, nagovestivši formiranje široke koalicije "Za Jugoslaviju" koju bi predvodila "najjača partija te orijentacije, SNP".\nPotpredsednik te partije i savezni premijer Zoran Žižić je, u uvodnom izlaganju, rekao da "niko ne može odvojiti Crnu Goru od Srbije i da njegova partija neće trgovati sudbinom Jugoslavije". Tromesečnu saradnju s DOS-om okarakterisao je kao dobru i korektnu i ocenio da je zahvaljujući njoj zemlja "trijumfalno vraćena na međunarodnu političku scenu".\nKongres je nastavio zasedanje iza zatvorenih vrata, a članovi će izabrati novog predsednika partije i razmatrati predloženih pet rezolucija. Kongresu prisustvuje 468 delegata, a među brojnim gostima su predstavnici parlamentarnih stranaka zastupljenih u republičkim skupštinama i Saveznom parlamentu, zatim zvaničnici Oebsa, EU i visoki diplomatski predstavnici Rusije i Grčke.\nNegde oko 15.30 časova kongres su, tokom zatvorenog dela, napustili članovi glavnog odbora i poslanici u Crnogorskom parlamentu Duško Jovanović i Novo Vujošević s 50 delegata.\n"Neću da učestvujem na Kongresu razbijanja partije. Ovo je Kongres nejedinstva. Ja sam čitavo vreme govorio da sam protiv održavanja Kongresa jer će on dovesti do cepanja partije. Onaj ko je skupljao potpise da se održi sednica GO, da bi skinuo vrh partije taj je razbio ovu partiju" rekao je Jovanović napuštajući Kongres.\n"Ovo je režirani kongres. To nije kongres članstva već lobista. Prvo je napravljen puč u partiji pa onda sazvan kongres" rekao je Novo Vujošević.\nIspred doma kulture u Bijeloj po napuštanju pedesetak delegata Kongresa, umalo da nije došlo do fizičkog obračuna između pristalica Momira Bulatovića na jednoj i trojice potpredsednika na drugoj strani.


Vlada RS od 149 obećanja za tri godine mandata ispunila 17 – Gluporije\nOd 17 ispunjenih obećanja, njih 11 dao je SNSD, pet ih je dala SPRS, te jedno NDP, dok od šest obećanja, koliko ih je dala Ujedinjena Srpska, nije evidentirano nijedno ispunjeno.\nUjedinjena srpska nije ispunila nijedno od šest obećanja / FOTO: Istinomjer.ba\nNajviše obećanja Istinomjer je evidentirao u oblasti ekonomije, njih 81, a nakon treće godine mandata Vlade RS u ovoj oblasti, ispunjeno je šest obećanja. Ocjenu “nije započeto” dobilo je 17 obećanja, dok je rad na ispunjavanju započet u slučaju 34 obećanja. U progresu je ispunjavanje 19 obećanja, dok je Istinomjer jedno obećanje u ovoj oblasti ocijenio kao zaustavljeno, a po jedno obećanje ocijenjeno je kao neispunjeno, odnosno neutemeljeno.\nVećina ispunjenih obećanja realizovana je u prve dvije godine mandata Vlade RS, a među njima su se našla ona o izgradnji gondole od Pala do Jahorine, rekonstrukciji TE Ugljevik, ali i obećanje o rekonstrukciji puta za Mrakovicu. Narodna skupština RS je tokom marta 2021. godine, između ostalog, usvojila Zakon o slobodnim zonama u ovom entitetu nakon što je prethodno Vlada RS, u decembru 2020. godine, usvojila navedeni prijedlog zakona, pa je ovo obećanje ocijenjeno kao “u progresu”. Među obećanjima koja su dobila ocjenu “u progresu” su izgradnja mosta i međudržavnog graničnog prelaza u Gradišci, smanjenje poreza na rad, povećanje poreske discipline i druga.\nU oblasti socijalne politike, Istinomjer je zabilježio 23 obećanja, od čega su dva, u vezi s povećanjem prosječne plate u ovom entitetu tokom 2019. godine na 1.000 KM, ocijenjena kao neispunjena već u prvoj godini mandata. Također, u prvoj godini mandata, sa zakašnjenjem su ispunjena dva obećanja koja su se odnosila na povećanje penzija.\nOcjenu “u progresu” dobila su dva obećanja koja su se odnosila na povećanje penzija, plata i socijalnih davanja i otvaranje 600 radnih mjesta u privrednoj zoni Nova Topola. Četiri obećanja ocijenjena su kao ispunjena, od čega je jedno, o povećanju penzija, ispunjeno tokom druge godine mandata, dok su tri obećanja – otvaranje tržnog centra u privrednoj zoni Nova Topola, povećanje penzija od 10% i donošenje Zakona o socijalnom preduzetništvu ispunjena tokom treće godine mandata Vlade Republike Srpske. Pet obećanja dobilo je ocjenu “nije započeto”, dok su određene aktivnosti zabilježene na osam obećanja koja su ocijenjena kao započeta.\nDodik, Višković i Cvijanović: Od 149 ispunjeno 17 obećanja građanima / FOTO: Istinomjer.ba


Vučić je juče u Smederevu položio kamen temeljac za fabriku kablova\nModernu prugu, prema Vučićevom predlogu, mogle bi da grade kineske kompanije.\nTo je jedan od projekata koje će srpski premijer predočiti sagovornicima tokom posete Kini od 10. do 12. septembra.\nInfrastrukturni i projekti u sektoru finansija i energetike biće glavne teme njegovih razgovora sa predstavnicima kineske države, razvojnih banaka i velikih kompanija poput “Huaveja”.\nVažna tema razgovora srpskog premijera sa kineskim domaćinima biće i postojeći infrastrukturni projekti na kojima Kinezi rade u Srbiji, odnosno kako da se oni privedu kraju bez dodatnog trošenja para iz budžeta, tj. s onim što je i planirano.\nPodsetimo, pre četiri dana, ministarka građevinarstva, saobraćaja i infrastrukture Zorana Mihajlović potpisala je sa kineskim predstavnicima aneks 4 ugovora o izgradnji mosta Borča-Zemun kojim će Srbija će isplatiti 2,3 miliona dolara za već završene radove.\nOsim ovog mosta, Kinezi su u Srbiji angažovani i na izgradnji deonica koridora 11, kao i na revitalizaciji termoelektrane u Kostolcu.\nA na osnovu tekućih infratsrukturnih projekata, kako kažu u Vladi Srbije, u Kini je stvoreno „pojačano interesovanje za ulaganja i rad na infrastruktrunim projektima”.\nPremijer Vučić će, takođe, učestvovati i na ekonomskom forumu u gradu Kjenđinu, tzv. letnjem Davosu, kao i na panelu pod nazivom „Tržišta koja se ponovo rađaju”.\nU delegaciji sa premijerom biće i državni sekretar Ministarstva finansija, predstavnici nekoliko državnih kompanija, kao i ljudi iz energetskog sektora.\nProfesor fakulteta političkih nauka i bivši ambasador u Francuskoj Predrag Simić ocenjuje da je namera Aleksandra Vučića da iskoristi takozvani kineski plan u 12 tačaka koji predviđa da Kina, koja je inače na drugom mestu, odmah iza SAD po privrednom rastu, uloži 10 milijardi dolara u projekte u Evropi.\nTaj plan je već predstavljen na dva prethodna kinesko-evropska samita u Varšavi i Bukureštu.\nNa pitanje da li je, s obzirom na postojeći sporazum o strateškom partnerstvu Kine i Srbije, do sada moglo da bude više investicija iz ove zemlje, Simić odgovara:\n„Strateško partnerstvo je samo papir, a stvari idu svojim tokom.”\nOn, međutim, primećuje da bi ovo približavanje Kini moglo da izazove probleme u odnosima s Evropljanima, „kojima će ponovo da se diže kosa na glavi, jer će sada osim od Rusa morati da nas brane i od Kineza”.\nIzgradnja pruge Beograd - Budimpešta


Buš: Sposobnost iračke armije ključ za pobedu u Iraku\nU najnovijim govorima koje je održao s ciljem da uveri kritičare da ima plan za pobedu u ratu, američki predsednik je istakao da će jačanje iračkih snaga omogućiti uspešno američko povlačenje iz sve nepopularnijeg rata.\nPod ogromnim javnim i političkim pritiskom da umanji razmere rata u kojem je već poginulo više od dve hiljade Amerikanaca i koji je koštao američke poreske obveznike 225 milijardi dolara, predsednik Buš je povezao američku izlaznu strategiju sa sve aktivnijom ulogom iračkih snaga bezbednosti.\n«Kako se iračke snage budu podizale, koalicione će moći da se povlače. A kada ostvarimo svoju misiju da pobedimo teroriste u Iraku, naše trupe će se vratiti u svoju ponosnu zemlju», rekao je predsednik, istakavši da se sada, rame uz rame sa koalicionim snagama, bori više od 120 iračkih policijskih i armijskih bataljona - koje su obučili Amerikanci.\nMeđutim, pojedini analitičari kažu da te brojke ne odražavaju na primer složene međuplemenske probleme sa kojima je Irak suočen. Bivši američki ambasador Dejvid Mek je analitičar u Institutu za Bliski istok u Vašingtonu.\n«Ništa od toga neće biti uspešno ako se ne poveže sa određenim političkim pomirenjem koje će znatnoj sunitskoj manjini da omogući stvarni udeo u uspehu ovih bezbednosnih institucija centralne vlasti», kaže Dejvid Mek.\nPojedini analitičari smatraju da iračke jedinice, bez rešenja te političke jednačine, neće moći da obezbede rasparčani Irak.\nKris Prebl, vojni stručnjak u vašingtonskom Institutu «Kejto», kaže da je - uprkos spremnosti pojedinih bataljona da krenu na pobunjenike - njihova ukupna spremnost «neujednačena».\n«U tom smislu, možete imati neku kurdsku jedinicu koja se izuzetno dobro bori u pokrajini Anbar, a veoma loše u Mosulu ili Tikritu.»\nTakođe, irački policajci se u pojedinim slučajevima regrutuju da bi izmirili neke stare račune.\n«Mislim da bi trebalo da brinemo i o tome da ćemo iskoristiti svoja sredstva da razvijemo institucije iračke bezbednosne službe, koje će biti samo maska za razne milicije», kaže bivši američki ambasador.\nSjedinjene Države su izdvojile 10 milijardi dolara za obuku i opremu Iračana, koji treba da preuzmu neke bezbednosne operacije koje sada izvodi koalicija. Smanjenje američkih trupa bi moglo da započne već iduće godine, iako pojedini analitičari kažu da je to odluka koju bi mogla da motiviše unutrašnja politika, a ne spremnost iračkih vojnih snaga.


Druga projekcija kratkometražnih filmova iz arhive Međunarodnog festivala etnološkog filma\n13.mart 2010. u 20h\nOrganizatori: Etnografski muzej, Agencija Nymbus i Galerija Trag\nDruga projekcija je posvećena verovanjima u Srbiji: "Vračare", "Vampir u Štubiku" i "..ja, pokojnik..."\nSaša Srećković, viši kustos\nMeđunarodni Festival etnološkog filma se održava svake godine u prostoru etnografskog muzeja u Beogradu. Njegov organizator je Etnografski muzej, a suorganizatori Kinoteka i Radio televitija Srbije. Prvi Festival je održan 1992. godine u konaku manastira Sveti otac Prohor Pčinjski. Do sada je na 17 Festivala prikazano 904 etnoloških filmova iz 57 zemalja.\nCilj Festivala je popularizacija tradicionalanih kultura naroda sveta u vremenu ujednačavanja kulturnih obrazaca u svetu pod pritiskom trendova globalizacije. Drugi cilj je afirmacija novih stvaralačkih i istraživačkih pristupa u antropološkom dokumentarnom filmu, uz praćenje savremenih promena i razvoja kulture.\nNa Festivalu su, pored klasičnih etnoloških filmova, zastupljeni različiti žanrovi, od eksperimentalnog, preko igranog filma do dokumentarne drame. Etnološki (odnosno etnografski ili antropološki) film kao vrsta dokumentarnog ima za predmet tradicionalnu narodnu kulturu, kao i proces njene promene (transformacije) u savremenom trenutku. Etnografski muzej u Beogradu se nalazi u fazi pripreme za osnivanje sopstvenog filmskog studija, odnosno centra za vizuelnu antropologiju.


Salenberg: Narocito vazno da EU ne zaboravi Zapadni Balkan\nTanjug 26. aprila 2022. 09:11\nBEČ – Ministar spoljnih poslova Austrije Aleksander Šalenberg izjavio je da mu je kao šefu diplomatije naročito važno da EU ne zaboravi Zapadni Balkan, koji je već godinama u briselskoj čekaonici, istovremeno izrazivši čuđenje zbog kritika njegove izjave da bi trebalo pronaći alternativu članstvu Ukrajine u EU.\nŠalenberg je, agenciji APA, tokom posete Jordanu, rekao da je jasno stavio do znanja da je Ukrajina deo Evrope, i podsetio da je već u februaru sa predsednikom Ukrajine Volodimirom Zelenskim, tokom posete Kijevu, rekao da nije siguran da li je punopravno članstvo u EU jedini put.\n„Moramo paziti koje signale šaljemo i moramo biti veoma obazrivi koja očekivanja stvaramo“, upozorio je on.\nPrema njegovim rečima, pored punopravnog članstva u EU, postoje mnogo oblici vezivanja za Uniju.\nS tim u vezi je ukazao na primere Švajcarske, Velike Britanije, Norveške i Islanda.\n„Mislim da tu postoji još prostora za diskusiju. Uvek smo govorili da nema prečica, to jest brzih traka do članstva u EU, već da je pristupanje EU jedan proces, koji ima svoje stepenice“, poručio je Šalenberg.


Seksualno nasilje: Mladi se lako mogu naći u ovakvoj situaciji - SOS Ženski centar Novi Sad\nŠesto predavanje u okviru projekta „Nije šala – seksualno uznemiravanje je ozbiljna stvar“, uspešno je održano u ponedeljak 9. maja na Geografskom fakultetu u Beogradu. Zainteresovani studenti, kao i ostali mladi ljudi su sa pažnjom pratili predavanje i upijali korisne informacije i savete volonterki iz SOS ženskog centra.\nProfesorka Mirjana Devedžić pohvalila je predavanje volonterki SOS Ženskog centra i istakla kako bi bilo dobro da se predavanja ovakvog tipa češće održavaju u svim obrazovnim ustanovama.\n„Koliko god mislimo da znamo mnogo o nekim stvarima, uglavnom se informišemo iz štampe, a to definitivno nije isti diskurs kao kada se čuje iz nekih stručnih organizacija. Mislim da je ova tema vrlo bitna i da mladi treba da je čuju, zato što su oni u fazi životnog ciklusa da se mogu naći u takvoj situaciji.”\nOna je dodala kako mladi često uopšte i nisu svesni šta sve predstavlja seksualno nasilje i uznemiravanje, i koje su to granice koje ne smeju da se prelaze.\n„Ne mogu da prepoznaju sve te forme. Ali je jako bitno pojasniti im, da sada ne budu u konfuziji šta jeste, a šta nije. Zaista treba to razjasniti ali na jedan relaksiran i neopterećujući način, kao jedna vrsta edukacije i društvenog vaspitavanja novih generacija. Pritom, svaka tema može da se prilagodi različitom uzrastu, tako da se sigurno neće pričati isto osnovcima kao što će se pričati studentima, ali apsolutno ne postoje forme i svaka edukacija počinje još od vrtića.“\nSa koordinatorkom SOS-a Ivanom Perić, razgovarali smo o tome ko su bolji slušaoci, odnosno sagovornici, mlađi ili stariji ljudi. Ko je otvoreniji za saradnju i za prihvatanje saveta?\n„Mislim da su mladi danas jako pametni, u smislu da lako uviđaju i da baš neće da progutaju sve, već su otvoreniji da preispitaju neke stvari. Uvek bih išla na taj nivo da se sa mladima može lepo raditi kada se nađe dobar pristup i način. Nekada je potrebno predznanje ili pripremiti nekoga za informaciju, ali bih opet prednost dala mladima. Stariji teže menjaju uverenja i stavove zato što se zapravo oslanja sistem uverenja sa sistemom vrednosti, a stav je samo varijanta sistema vrednosti. Oni principijalno ne žele da odstupe, ali tu itekako ima prostora za promenu.“\nTokom predavanja, najviše ljudi iz publike je želelo da sazna kako da pomognu osobi iz bliskog okruženja i gde da uoče početnu fazu psihičkog nasilja. Ivana je dala nekoliko korisnih saveta kako da reagujemo u takvim situacijama.\n„Kada imamo nekoga bliskog ko je izložen nasilju i kada uočimo taj početni stadijum, ja bih nekako probala da razgovaram o tome, da osoba pokuša da se izmesti iz svoje situacije i da sve sagleda sa strane. Kao što sam već rekla na predavanju, kada bi se nekom drugom to dešavalo, pogledala bih sa tom osobom neki klip vezan za psihološko nasilje ili je pitala kako se oseća. Išla bih na taj nivo straha, sa tim žrtve mogu da se povežu, uznemirenost iz straha – to je na primer ono kada imaš partnera pa te neko pita da li ćemo da idemo negde u grad, pa ti kažeš – moram da vidim sa njim, on može da reaguje ovako, zavisi kako je raspoložen. Već to nije dobar znak, jer mi treba da budemo u prilici da sa partnerima direktno razgovaramo o svemu, šta god da želimo i kad hoćemo, bez bojazni, da se osećamo sigurno. Čim mi imamo zadršku, kroz to bih probala da dignem nivo svesnosti i usmerila bih osobu na individualno savetovanje ili neko udruženje. Nekad su nam u SOS dolazile devojke koje dovode prijateljice kako bi se osvestile, ili su one same prošle kroz to pa dovedu nekog bliskog. To je ono što bih volela, da ne osuđujemo osobu, već da je motivišemo da vidi to iz nekog drugog ugla.”\nCilj projekta „Nije šala – seksualno uznemiravanje je ozbiljna stvar“ jeste osnaživanje žena, ali pre svega podrška koja im je preko potrebna. Zato hajde da se svi zajedno osvrnemo oko sebe i ne budemo oni koji osuđuju, nego oni koji pružaju podršku i na koje drugi mogu da se oslone.


Uroš Kovačević sa Al Arabijem osvojio srebrnu medalju i nagradu za najboljeg primača u Mjanmaru\nAZIJA (AVC) - KLUPSKO PRVENSTVO 2016.\nUroš Kovačević, reprezentativac Srbije, osvojio je sa Al Arabijem iz Katara drugo mesto na turniru Azijskog klupskog prvenstva 2016, koje je odigrano u Naj Pju Tauu, u Mjanmaru. Kovačević je proglašen za najboljeg primača turnira. U finalu, Sarmajeh Bank iz Irana je pobedio Al Arabi sa 3:1, po setovima 24:26, 25:18, 25:16 i 25:19, posle 102 minuta igre, i tako izborio učešće na SP klubova 2017.\nTreći trofej u sezoni za Nemanju Petrića, Miloša Nikića i Modenu\nSENIORI – PRVENSTVO ITALIJE 2015.\nNemanja Petrić i Miloš Nikić osvojili su sa Modenom titulu prvaka Italije, 12. po redu. Modena je u finalnoj seriji, sa 2:1 u pobedama, savladala Peruđu (Aleksandar Atanasijević, Slobodan Kovač). U odlučujućoj, trećoj utakmici, odigranoj u dvorani Pala Panini, Modena je pobedila Peruđu sa 3:2, po setovima 23:25, 25:20, 17:25, 25:16 i 15:13, posle 149 minuta igre.\nSan Rafael senzacionalni prvak Francuske u konkurenciji odbojkašica – titula za Tanju Grbić\nSENIORKE – PRVENSTVO FRANCUSKE 2016.\nOdbojkašice San Rafaela (Tanja Grbić) osvojile su prvu titulu prvaka Francuske u istoriji i na tronu zamenile Kan posle 18 uzatopnih titula. San Rafael je u finalu, u Parizu, pobedio Kan (Sanja Bursać) sa 3:2, po setovima 27:25, 26:24, 23:25, 21:25 i 15:9, posle 138 minuta igre. Tanja Grbić (No. 10) je za novog šampiona Francuske osvojila 3 poena (1 blok, napad 5 – 2, 40 %), dok je Sanja Bursać, kapiten Kana, bila najbolji poenter meča sa 26 poena (2 asa, 1 blok, 16 prijema, napad 46 – 23, 50 %).\n“Srpska” Alba iz Blaža prvak Rumunije\nAlba iz Blaža (Dubravka Đurić, Jovana Vesović, Marina Vujović, Darko Zakoč, Predrag Zucović i Marko Sekulić) osvojila je drugu uzastopnu titulu prvaka Rumunije, pošto je u finalnoj seriji sa 3:2 u pobedama savladala CSM Targovište (Suzana Ćebić, Marta Drpa, Bjanka Buša, Zoran Terzić, Željko Bulatović, Bojan Perović i Danijel Mišić).


Učešće Srbije na Trećoj konferenciji Ugovora o trgovini naoružanjem u Ženevi\nVršilac dužnosti pomoćnika ministra spoljnih poslova za bezbednosnu politiku ambasador Branimir Filipović učestvuje na Trećoj konferenciji država strana Ugovora o trgovini naoružanjem (ATT) koja se održava od 11. do 15. septembra 2017. godine u Ženevi.\nKonferenciju su otvorili ministri spoljnih poslova Finske i Švajcarske. U svojim uvodnim izlaganjima ukazali su na značajan doprinos ATT u procesu regulacije međunarodnog transfera lakog i malog naoružanja.\nU okviru današnje generalne debate, ambasador Filipović je u svom govoru izrazio posvećenost naše zemlje primeni ATT. Ukazao je na značaj nastavka napora usmerenih ka univerzalizaciji članstva ATT, kao i potrebe jačanja njegove primene na nacionalnim nivoima.\nIzrazio je očekivanje da bi odgovarajuća implementacija ATT doprinela i ostavrivanju ciljeva održivog razvoja Agende 2030 UN-a. \nKljučne reči: Švajcarska Branimir Filipović Pomoćnik ministra za bezbednosnu politiku


Blog Miloša Grujića: Trezorskim zapisima do 24,6 miliona KM (izjava u Nezavisnim novinama)\nTrezorskim zapisima do 24,6 miliona KM (izjava u Nezavisnim novinama)\nČlanak u Nezavisnim novinama: Trezorskim zapisima do 24,6 miliona KM\nMinistarstvo finansija RS je na jučerašnjoj aukciji na Banjalučkoj berzi uspješno izvršilo prodaju skoro cjelokupne sedme emisije trezorskih zapisa RS u vrijednosti od 24,6 miliona KM.\nNa aukciji je prodato 2.500 zapisa, po jedinstvenoj ravnotežnoj cijeni od 92,48 KM po zapisu. Kamatna stopa koju nosi ova postignuta diskontna cijena je 3,20 odsto. Ukupan iznos pristiglih ponuda premašio je 31 milion KM, ali nisu prihvaćene više kamate.\nVlada RS će prikupljeni novac iskoristiti da popuni privremene rupe u republičkom budžetu, koje se javljaju zbog manjka prihoda u odnosu na rashode.\nRealizacija sedme emisije trezorskih zapisa RS potvrdila je ranije ocjene Ministarstva finansija RS i finansijskih analitičara da će, za razliku od prethodnog šestog izdanja, ovo biti uspješnije iz razloga što je utvrđena valutna klauzula vezanja KM za evro za slučaj devalvacije domaće valute.\nMiloš Grujić, analitičar banjalučkog brokerskog društva "Advantis broker", kazao je da je ovo prva emisija trezorskih zapisa s valutnom klauzulom, što može da ukazuje na to da su se pojavili strani investitori koji su zahtijevali ovakav uslov.\n"Naime, nedostatak valutne klauzule, osim stopa prinosa, bio je jedan od razloga manje tražnje. Valutna klauzula može biti dobar pokušaj da se strani investitori dodatno zainteresuju za ovo tržište, što bi povećalo tražnju i samim tim smanjilo kamatnu stopu po kojoj RS emituje trezorske zapise", rekao je Grujić.\nKao drugi razlog uspješnosti ove emisije navodi i to da su oslobođena određena sredstva od prethodnih emisija. Naime, u martu i junu dospjele su dvije serije trezorskih zapisa, a uspjela je peta emisija trezorskih zapisa, odnosno prva emisija u ovoj godini u martu.\nSaša Grabovac, izvršni direktor Udruženja ekonomista RS - SWOT, takođe, kaže da je uvođenje valutne klauzule pozitivan signal i za naredne aukcije.\n"BiH je zemlja koja je valutu Karensi bordom čvrsto vezala za evro i u njoj taj odnos ne smije biti izmijenjen, a važnost dodatnog vezivanja za evro se vidi i u ovoj situaciji", rekao je Grabovac.\nEkonomski stručnjaci su se složili u vezi s tim da su kupci trezorskih zapisa vjerovatno osjetili i pozitivne signale sa pregovora o zaključenju novog aranžmana između predstavnika Vlade RS i Međunarodnog monetarnog fonda, što bi dodatno garantovalo sigurnost otplate.\nU Ministarstvu finansija RS kazali su nedavno da će u predstojećem periodu nastaviti s praksom uvrštenja valutne klauzule ako se pokažu tačne pretpostavke da će se na ovaj način prikupiti sredstva po nižoj kamatnoj stopi.\nObjavio Miloš Grujić u 7/18/2012 02:52:00 по подне\nKrediti sa valutnom klauzulom\nZaključivanje na osnovu pogrešnih pretpostavki\nTrezorskim zapisima do 24,6 miliona KM (izjava u ...\nDelistiranje akcija sa berze - Istiskivanje malih ...\nBiH ostala na korak do Grčke


Svi fajlovi na sajtu postavljeni su isključivo kao demonstrativni primeri, vokalnih-audio-vizuelnih tehnika. Svaki zapis tonski ili video nema za cilj niti jedan vid promocije proizvoda koji se u okviru demo primera vide ili čuju, već demostraciju raznolikih tehnika govorne intepretacije. Zabranjeno je kopiranje bilo kog sadržaja, sa bilo koje strane sajta. Svaki govorni segment, audio ili video zapis na ovom sajtu zaštićen je zakonom o autorskim pravima i ne može se koristiti van ovog sajta, ni pod kojim uslovima bez prethodne saglasnosti njegovih autora.\nSvi lični podaci koji se pošalju putem kontakt forme na web sajtu ostaju isključivo za komunikaciju na relaciji klijent – admin sajta i neće biti deljeni dalje sa trećim licima.\nZa šta koristimo ove informacije?\nInformacije koje prikupljamo od Vas možemo koristiti na sledeće načine:\nDa uskladimo prikaz sa Vašim interesovanjima\n(informacije nam mogu pomoći da bolje odgovorimo na Vaše individualne potrebe)\nDa unapredimo sajt\n(Povremeno se radi na poboljšanjima sajta, a bazirano na informacijama i sugestijama koje dobijemo od Vas)\nDa. “Kolačići” su mali fajlovi koje sajt ili provajderi usluga šalju na Vaš računar kroz veb brauzer (ukoliko to Vi dozvolite u podešavanjima vaše pregledača) i oni omogućavaju da sajt ili provajderi usluga prepoznaju Vaš brauzer i na taj način snime i sačuvaju odredjene informacije. Više o kolačićima ovde\nMi koristimo kolačiće takodje u procesu analize podataka o saobraćaju i korišćenja sajta (Google Analytics kolačići) da bi na taj način bili u mogućnosti da Vam ponudimo bolju uslugu i više funkcionalnosti. Mi možemo takvu analizu sprovesti u saradnji sa nezavisnim provajderima usluga da bi smo što bolje razumeli potrebe naših korisnika. Ti nezavisni provajderi usluga nemaju pravo da koriste informacije sakupljene sa naše strane, osim u svrhu analize podataka a za cilj da unapredimo sajt.\nVaše svako korišćenje našeg sajta jeste ujedno i Vaše prihvatanje uslova korišćenja sajta Zahvaljujemo na razumevanju\n© 2020 Dzinglovi.com


Radio TV Stara Pazova - Tribina staropazovačkog CSR-a u okviru projekta "Socijalni radnik u školi"\nTribina staropazovačkog CSR-a u okviru projekta "Socijalni radnik u školi"\n„Socijalni radnik u školi“ naziv je projekta staropazovačkog Centra za socijalni rad koji je promovisan u velikoj sali Bele zgrade u Staroj Pazovi, a čiju realizaciju je podržala lokalna samouprava. Ovaj projekat jedinstven je u Sremu po tematici koju obrađuje i načinu realizacije.\nSocijalni radnici staropazovačkog Centra za socijalni rad tokom naredna četiri meseca boraviće u četiri osnvne škole u opštini koje su obuhvaćene projektom „Socijalni radnik u školama“, a iskustvo ove socijalne ustanove pokazuje da je potreba za realizacijom ovog vida pomoći soicjalne zaštite itekako potrebno.\nStručni radnici u obrazovnim ustanovama obuhvaćenim projektom predstavili su potrebe za socijalnim radnikom u obrazovnom sistemu i istakli njegovu važnost između škole i roditelja, te istakli vršnjačko nasilje kao problem koji se javlja u obrazovnom sistemu.\nJedinstven u Sremu po tematici koju obrađuje i načinu realizacije projekat će povezati školu, porodicu i institucije u lokalnoj zajednici.\nNadležni ističu da je lan razvoja projekta u budućnosti da u svim vrtićima, osnovnim i srednjim školama na teritoriji opštine budu angažovani socijalni radnici kao saradnici u sistemu obrazovanja. Projektom su obuvaćene tri škole u Staroj Pazovi i jedna škola u Vojki.